text:
Curacao Little League Liga Soraida Juliana ta realisa apertura di e kampeonato 2022.
Direktiva di CLLS enkabeza pa sra. Shyanitza Manuela, huntu ku invitadonan, hoben sofbolistanan i sponsernan, a risibi publiko diabierne 4 di mart na Buenavista Ball Park, kaminda a realisia apertura ofisial di e temporada 2022. Un bon publiko, konsistiendo di mayornan I fanatiko di softball fastpitch, a presensia e seremonia den kwa a dedika e kampeoanto na sra. Isonette ‘Iso’Polonius. E temporada 2022 ta albez e di 20 edishon di e kampeonato di Little League Liga Soraida Juliana. Un hecho ku lo hanja su atenshon durante di e temporada.
E temporada 2022 ta konta ku partisipashon di e organsiashon di Bueanvista, Souax, Soto, Sta. Rosa I Domi. Huntu nan ta bon pa 13 ekipo, reparti den 3 den divishon Minor, 2 den divishon Little, 5 den divishon junior I 3 den divishon Senior. Durante di e ceremonia a patra ketu na e motibu di eskoho di sra. Polonius na kende e kampeonato ta ser dedika. Sra. Manuela a mustra riba e diferente hoben sofbolista ku liga Soraida Juliana a produsi I ku a hanaj nan kaminda pa scenario di softbol internashonal, kaminda den e rol di studiante atleta, kada un di nan a sa di sobresali den e softbol di sea e college of universidat kaminda nan a studia. E kurikulo di sra. Isonette mes ta impresionate. For di edat di 14 anja e la sa di konkista su puesto den selekshonan local. E la karga un bate temibel I a horofika basta picher, tantu local komo internashonal ku su abilidat den e kahon di bateo. Aparte di a hunga softbol, Iso, for di edat hoben a score i umpaya. Un nota remarkbale ta kun a edat tambe sumamente hoben, e la maneha I kampeonisa ekipo den liga 35 plus. Na hulanda tambe e la manhea I kampeonisa ekipo di hobenan.
E sake di e prome bala tabata den man di sr. Errold Bishop ku a representa Minister van Heydoorn. Iso mes a fungi komo e bateador.
Introdukshon:
Isonette Evarista Polonius, mihó konosi komo Iso, a nasé dia 1 April 1976 na Korsou. Iso ta mucha di pariba, kuna di e barrio di Seru grandi/Montaña y su pashon pa deporte ta bini di su mama Altagracia Polonius q.e.p.d. Su mama tabata hasi deporte y tabata bai tur kaminda ku Iso (su uniko yu), vooral hopi rond di kancha di vòlibòl.
For di su 6 anja, Iso a kuminsa eksplorá ku varios deporte pero mayoria tabata pa un tempu kortiku. Su mama semper a apoyé ku kada aktividat nobo ku e tabata kier a purba manera balèt, atletismo, futbòl, vòlibòl, kickboxing y tennis.
Huntu ku su primunan Isenia e tabata hunga baseball den kurá y kibra basta bentana di nan kas.
1988: Korsou a “host” kampionato Centro Americano y del Caribe di sòftbòl. E weganan aki a ser transmití na televishon kaminda por a mira nos Selekshon Nashonal den akshon. E kampionato internashonal aki a “trigger” kuriosidat di Iso pa praktiká e deporte di sòftbòl…sobrá ta historia!
Karera komo sòftbòlista:
Iso su karera di sòftbòl a kuminsa na 1988 ku su 12 anja den e ekipo di The Rangers den kategoria Stimulans y durante di 3 anja a promové bai B-klasse i A-klasse, e tempu ey no tabata tin Little League Softball.
1990: Na edat di 14 anja, Iso a forma parti di Selekshon Hubenil ku a bai Puerto Rico enkabesá pa Soraida Juliana y
Ron Steward…Iso tabata e hungador di mas hoben di e selekshon.
1992-1993: Na edat di 16 anja Iso a kuminsa ekselá den e deporte den su totalidat
–Iso a ser invitá den Pre-Selekshon di Antias Hulandes na edat di 16 anja
-Durante e mesun temporada ey, Iso a bira “Umpire” ofisial y skorer pa Little League baseball
Iso tabata skor weganan di sòftbòl tambe.
-Tambe tabata e temporada ku Iso a promové pa klase-AA komo miembro di e ekipo di Cardenales
1994: Na edat di 18 anja, Iso a eksperensiá su prome Kampionato Mundial di Sòftbòl komo miembro di Selekshon di
Antias Hulandes na Canada. Durante di e kampionato Mundial aki, Iso a dal su prome Homerun internashonal
kibrando un “No hit-No run” di e pitcher kontrikante.
Entre 1992 pa 1998, Iso a forma parti di various Selekshon Nashonal representando Antiyas Hulandes den diferente kampionato nan internashonal hungando diferente posishon.
1996-1999: Na edat di 20 anja, Iso a hanja e oportunidat di oro pa eksprensia bida komo un Studiante-Atleta na
Merka. Coach Sue Manahan tabata na Korsou ku un ekipo di sòftbòl Merikano y a mira Iso den akshon
durante un partido di fogeo. Esey tabata inisio di e proseso largu pero eksitoso pa a logra forma parti di
e ekipo di sòftbòl di East Carolina University na Greenville, North Carolina.
Entre 1996 pa 1999, Iso a hunga “Divishon I” sòftbòl ku ta e nivel di más haltu di “College” na Merka. Tabata 3 anja di hopi sakrifisio tantu den klas komo riba tereno. Durante di e temporada aki, Iso a sa di logra hopi eksito individual y tambe ku su team, saliendo kampion di Big South Conference na 1999 y kompetí den e torneo Regional di NCAA na Arizona.
Algun di e premio nan mas renombrá di Iso komo Studiante-Atleta na Merka:
1997: Big South Conferenceà Scholar Athlete of the year, All-Academic Teams, All-Conference Team@ 2B,
All Tournament Teams
1998: Big South Conferenceà MVP, Scholar Athlete of the year, All-Academic Teams, All-Conference Team@ 3B,
All Tournament Teams
National Honors à NFCA-All Region, CoSIDA-Academic All America & All-District, NFCA-All America 2nd
team
1999: Big South Conferenceà MVP, Scholar Athlete of the year, All-Academic Teams, All-Conference Team@ 3B,
All Decade Team, Top-10 den kasi tur kategoria ofensivo
National Honors à NFCA-All Region, GTE Academic All-American-of-the-Year, NFCA-All America 3rd
Team
Liga Profesional Merikano à Iso tabata e Promé eskoho den e 1999 Draft di Women’s Pro Softball League pa e
ekipo di Durham Dragons..aunke ku e proseso aki no a ser finalisá.
E karera di Iso komo Studiante-Atleta a termina ku entrada den Salon di Fama Atletico di East Carolina University na
anja 2009. Iso ta e promé sòftbòlista di ECU ku a drenta Salon di Fama.
1999-2001: Komo profesional, Iso a hunga sòftbòl durante Kampionato Nashonal di Hapon den e ekipo Fukuyuso
Ogaki di Nagoya.
2011-2013: Bibando na Hulanda, Iso a forma parti di ekipo Centrals den Hoofdklasse y tambe Eurostars den Silver
League logrando MVP di e ekipo na 2013.
Ketu bai Iso ta aktivo komo sòftbòlista militando den ekiponan di liganan 35+ di slowpitch.
Karera komo Dirigente Tekniko:
2002-2006: Na edat di 26 anja, Iso a drenta e mundu di Coaching dirigiendo e ekipo di sòftbòl slowpitch 35+
The Old Young Ones. Iso tabata mas hoben ku e hungadornan di e ekipo, pero a sa di manehá e ekipo ku
éksito birando kampion pa 3 anja konsekutivo.
2010: Un kombinashon di forsa entre Aruba y Korsou a resultá den e projekto “Rising Stars” kaminda ku un total di
11 sòftbòlista hoben a bai Merka pa hasi un try-out pa drenta “College”. E dirigentenan prinsipal tabata
Isonette Polonius di Korsou y Carmelita Haynes di Aruba. E proyekto aki tabata tin éksito sigur, enbista ku
50% di e hoben nan ku tambe tabata forma parti di Little League sòftbòl a logra nan sonjo komo Studiante-
Atleta sea na Merka òf na Puerto Rico.
2013: Iso a emigrá pa Hulanda pa un period di 3 anja entre 2010-2013. Estando na Hulanda, Iso a aseptá e reto di
bira Dirigente tekniko di e ekipo Cadetten di Euro Stars na Rotterdam. Cadetten ta muchanan entre 11-15
anja. Ku Iso na kabes, Cadetten Euro Stars a bira Kampion Nashonal di Hulanda den kategoria Aspiranten,
tambe Iso a gana Euro Stars Coach Award pa e logra aki.
2018-2019: Iso semper a keda agradesido na tur ku di un of otro manera a aportá na su karera di sòftbòl y kier a
duna bek na e mundu di sòftbòl di un manera boluntario. Huntu ku 10 kolega di sòftbòl ku a kere den e
vishon, Iso a kuminsa ku e proyekto SQUAT (Super Qualified Unit- Assistant Trainers) dunando training y
klinika na e hobenan di tur team afiliá na Little League Softbol.
Iso, semper a keda yuda boluntariamente na kualke proyekto di sòftbòl pa hubentud y fastpitch adulto, entre otro komo Head trainer di e Selekshon di Junior League ku a bira Kampion Latino Amerikano na 2019.
2021-2022: Aktualmente huntu ku algun coach ku tin e mesun dedikashon, Iso a kuminsa ku un projekto ku yama
CEFA (Curacao Excellence Fastpitch Academy), ku e meta pa duna un ayudo èkstra na e hoben ku un dia
tambe lo ke bira un Studiante-Atleta of ke hunga sòftbòl riba nivel internashonal tambe.
Tambe Iso a join e plataforma social GameOn! via di Facebook, pa trese programa nan informativo pa ku
e deporte di sòftbòl via di e programa Den Dugout ku Iso!
Pues sea ta riba tereno of via di medianan social, Iso su meta ta pa kontribuí na e desaroyo di nos hubentud prinsipalmente hasiendo uso di su talento den e area di sòftbòl.
Resultado weganan CLLS di diadomingo 6 maart 2022.
Souax ta gana 1 perde 3 riba diadomingo di softbol na Buenavista ballpark.
Un bon publiko a soporta un igra di solo riba diadomingo pa nan a mira Souax den diferente kompromiso den kaudro di e kampeonato di softball little league Liga Soraida Juliana. E muchana di Jurretty Poulo a enfrenta Soto den divishon Little I topa e organisashon di Buenvista den e divishonan Minor, Junior I Senior. Soto a kita unu for di Souax den Little, mientras ku Buenavista a sa di tene Souax abou den tantu Minor komo Junior. Souax a sa di gana den senior.
Espektativa tabata haltu pe wega den divishon Junior I Senior. Den Junior Suoax a postula Hooi pa habri e wega. E la hiba Soto na un viktoria di 15-5 riba Souax. Soaux a duna Lau –A-Ki e trabou pa habri e wega. Soto a topa un Lau-A-Ki ku simplemente no por a keda kla ku e plato. I ora e logra hanja plato, su defensa tabata lage na kaya. E picheo menos skerpi huntu ku 5 pifia den defensa di Souax a buta ku ya den bom di prome inning, Soto a bai ariba 6 nada. Soto a kapitalisa riba e picheo I defensa sin muchu efekto den bom di 2 inning pa nota 7 mas. Lau-A-Ki a hanja relevo di Benita. E la logra na limita e avanse di Soto ku a nota 1 mas den bom di terser I kuarto inning pa Soto akumula 15 kareda den e prome 4 inning. Hooi di su banda tabaat tin kisas poko mas suerte. Su defense tambe a komete 5 pifia, pero nan no a hasi danjo manera e pifianan den e defense di di Souax. Hooi a tuma 2 kareda den kabez di dos inning, 1 kareda den kabes di tres inning I 2 kareda den kabez di kuarto inning. E 5 karedanan ku Souax a pipita no tabata sufisiente. Hooi ku a bai e ruta kompletu a claim e viktoria den e wega ku Soto ta gana Souax 15-5. Lau-A-Ki a perde e wega.
Den divishon Minor e ekipo di Souax ku Buenavista ta soru pa un bunita wega ku a kaba ku skore perta di 6-4 na fabor di Buenavista. Matrona ku bon respaldo di su defense a duna 5 inning di picheo fuerte pa gana e wega pa Buenavista. Souax a pipita 1 kareda meosra den kabez di prome inning. Buenavista ta enfrenta e picheo di Ignacia I a bons bek mesora ora ku nan nota 3 den bom di prome inning. Den kabez di tres inning, Souax ta nota tres pa bai ariba 4-3. Nan no ta logra na wanta e ventaha ora ku mesora den den bom di tres inning BUenavista ta nota unu pa hasi e wega pareu, 4-4. Den bom di kuarto inning Buenavista ta pipita dos mas pa bai ariba 6-4. Ku e time limit pertando, Souax no ta logra hasi pareu I ta kai vensi den di kinto inning. Buenavista ta gana e wega ku skore di 6-4. Picher ganador ta Matrona a bai e ruta kompletu. E la gtuma 7 hit, regala 4 base por bola I poncha 7. Ignacia ku a karga ku e derota a tuma 10 hit na man di e ofensiva di Buenavista. E la regala solamente 1 basepor bola I sorprendentemente a poncha 11 den kausa perdi.
Den e wega di Senior, e hoben picher j’Dah Girigori di Souax a resulta di mas pa e ofensiva Buenavista. E la bai e ruta kompletu den e wega ku Souax ta gana 11-0. Scharbaai di Buenavista no tabata tin su miho atardi i no a hanja amsha yudansa tampoko di su defensa. Girigori a permiti 3 hit, regala 2 base por bola I poncha 9. Scharbaai a tuma 6 hit, regala 6 base por bola I poncho 6. E 5 eror di su defensa a kibra su garganta. E wega a konose un momentu di hopi emoshon ora ku coach Juretty Poulo, ku e velosista Gabriel Verkerk, veterano di mundial, I ku Alberto na bate, ta duna senja pa un ‘suicide bunt’. Alberto a duna kathedra di bunting ora ku e la buta e bala abou riba e linja di primera. E bunt a brua e defense di Buenavista por kompletu I Gabriel a nota limpi for di tersera den e roba suicidio. Souax a gana e partido den kwa Buenavista nunka a logera drenta den e wega ku score di 11-0.
Den Little Buenavista a kita Souax for di man ku score di 19-4. Juliana a gana e wega den kwa Buenavista ya for di prome inning a nota 11 kareda. Rodriquez ku a habri pa Souax no por a wanta e karga. E la hanja yudansa di Pieter. Souax sinembargo no a logra na rekupera I dfrenta bek den e wega ku a hunga kompletamente riba man di Buenavista. E wega ta kaba ku score di 19-4. Picher ganador Rodriquez.
E aktividatnan di Liga Soraida Juliana ta sigi diasabra ku diadomingo proksimo na Sam Bunting Ball park na Brievengat.
Diabierne 4 maart 2022.
Shudaishely Hooi ta pitcha ku kurason pa gana Buena Vista Junior 5-3.
E hoben Shudaishely Hooi a pitcha ku kabei riba djente kontra di un Buena Vista ku simplemente no kier a entrega. Den un wega ku tabata realmente un propaganda p’e softball Liga Soraida Juliana, e hoben a faha formalmente ku e ofensiva di Buena Vista, ku no kier a perde n akas. E la sa di supera difikultad ku un brasa ku tabaat molestie, pa bin wanat e ventaha ku su ofensiva a dun’e I gana e wega ku skore perta 5-3.
Un Buenavista ballpark kolma di hende a mira kon e hoben ekipo di soto a faha ku e amfitrion Buenavista. Soto komo ekipo bishitante a sa di pika dilanti 1-0, den kabez di 2 inning. Soto a amplia hasi e wega 2-0 den kabez di tres inning. Buenavista a bons bek den bom di 3 inning I korta ventaha ora ku nan a skore nan prome kareda, 2-1. Un ratu kosnan a bira poko ferfelu pa Soto, ora ku nan as pitcher ku awa na wowo a duna indikashon di molester di un leshon na su brasa. A dune tempu pa rekupera I e hiben a sa di hanja su kompustura I sig den e wega. Su ofensiva no a lage na kaya. Nan a sa di produsi 3 kareda mas den kabez di kinto inning pa hasi e wega 5-1 na fabor di Soto. Buenavista den nan ultimo turno a menasa formal di strobe e asuntu di soto, ora ku nan a pipita 2 kareda pa korta ventaha I aserka Soto. Buenavista a sa di buta e kareda di deskite I empate den sirkulashon. Hooi sinembargo a sa di perta brasa I tene e ofensivamente sufisiente bou di copngtrol, pa su defense saka e outnan I gana Buenavista ku e score di 5-3.
Buenavista a presenta ku Taynise Prince riba pitchersplate. E hoben a duna bon picheo, limitando e ofensiva di di Soto na solamente 3 hit. 2 eror di su defensa den kombinashon ku un algun ‘breaks’ku a kai net na fabor di Soto, a buta ku e la keda chiki den e wega. E la haja relevo di Myriany Balentien ku a picha 2 tersio den bom di kinto inning. Hooi ku a bai e ruta kompletu, a tuma 4 hit ku a produsi 3 kareda den su kontra. E la regala 5 base por bola I poncha 7. Prince na su turno a permiti solamente 3 hit. Sinembargo nan tabata oportuno I a resulta den 5 kareda den su kontra. E la regala 9 base por bola I poncha 7. Balentien a regala 2 base por bola I poncha 1.
Diasabra 5 maart 2022.
Souax ta gana den un wega epiko den divishon Minor, 4-3.
E hobensita Roshantely Ignacia di apenas 9 anja, a pictha balentemente kontra di e amiftrion Buenavista den un wega balido pa e divishon Minor. E hoben a sa di limita Buenavista na solamente 3 hit. E la hanja bon respaldo di su defensa i ofensiva ia sa di gana e wega ku skofre perta, 4-3.
E wega a konta ku presensia di un tribuna yen di mayor I sernan keri. Un solo basta kayente a kompanja e muchanan riba felt. E wega riba su mes tabata un plaser pa wak. Karga ku emoshon I bon akshon di e hobenan den e rango di edat 9 pa 10 anja. Buenavista ku tabata ekipo bishitante a duna Niaviv Matrona Winklaar ku a kaba di kumpli 11 anja, e responsabilidat riba pitchersplate. Su kompanjeronan a sali nota 1 kareda den kabez di prome inning. Soaux a bons bek mesora I krusa plato na tres okashon den bom di prome inning, pa buta e wega riba nan man, 3-1. Buenavista ta reakshona I ta pipita unu mas den kabez di 2 inning. Ku e wega 3-2 na su fabor, Souax ta amplia den bom di kuater inning ku 1 kareda mas pa hasi e wega 4-2. Den kabez di kuater inning, den nan ultimo oportunidat, Buenavista ta buta hopi preshon. E ekipo ta produsi un kareda mas pa hasi e wega 4-3, pero ta faya den empata I forsa e extra inning of gana e wega. Ignacia ku a bai e ruta kompletu ta logra sali for di e inning I gana e wega ku tabata karga ku emoshon.
Ignacia a bai e ruta kompletu, tuma 3 hit den su kontra, permiti 3 kareda, regala 7 base por bola I poncho 6. Niaviv Matrona Winklaar a tuma 5 hit, aksepta 4 kareda, regala 3 base por bola i poncha 6.
Souax ta kombina picheo di Sambo ku Lau-A-Ki ku Pieter pa kita Sta. Rosa for di man den divishon junior, 15-9.
Soaux a sali brabu den kabes di prome inning den e wega kontra di Sta. Rosa balido pa divishon Junior. Nan a krusa plato for di kabez di prome inning pa kwe un ventaha di 6 kareda. Sta. Roda a bons bek mesora, notando 3 kareda. Pero Soaux no a entrega e ventaha mas den e wega den kwa Sta. Rosa a primi hopi, pero no por a alkansa Soaux mas. Nan a bin kai vensi ku score di 15-9.
Souax a postula Shaedy Sambo pa habri e wega. E la duna 2 inning di labor pa despeus hanja yudansa di Mysheny Lau-A-Ki ku a tuma 1 inning na su enkargo. Czygrienne Pieter a tuma e delaster 2 inning na su enkargho pa sigura e wega pa Soaux. Pa Sta. Rosa Tishanterly Elisabeth a bai e ruta kompletu. Souax a pipita 6 kareda den kabez di prome inning, amplia ku tres kareda den kabez di dos, tres mas den kabez di tres i finalmente 3 mas den kabez di kinto inning pa totalisa 15 kareda. Sta. Rosa a sa di nota 3 den bom di prome inning, 2 mas den bom di Segundo inning, amplia ku 1 mas den bom di terser inning, 1 mas den bom di kuarto inning I 2 den bom di kinto inning. Aunke Sta. Rosa su ofensiva a keda pusha pa hinka koredo den sirlkulashon I trese nan kas, na final simplemente nan mo tabata sufisiente. Nan a bin kai vensi ku skore di 15-9. Sambo ta gana e wega mientras ku Elisabeth ta figura komo pitcher perdedo.
E wega entre Buenavista I Sta. Rosa diciplina Senior, a kaba trempan pa via di nokout na fabor di Buenavista, 15-0. Igual ambe e wega divishon little entre Buenavista I souax ku a kaba pa via di nokout na fabor di Buenavista, 22-8.


c: text/html

text:
Minister Wever tocante 5G: Un paso importante pa yega na un era digital nobo pa Aruba.
Minister Wever tocante 5G: Un paso importante pa yega na un era digital nobo pa Aruba.
Minister di Asunto Economico, Comunicacion y Desaroyo Sostenibel, mr. Geoffrey Wever, a duna aprobacion pa un oficina di consulta Hulandes pa duna un conseho tocante e tarifa aplicabel husto pa operadornan di telefon celular, cu ta Setar y Digicel, pa cu e uzo di frecuencia pa sistemanan di telefon celular cu tecnologia di 5G cu lo mester bira parti di e beleid nobo.
Den e mundo di telefon celular, tecnologia nunca ta para keto y keto bay innovacion ta tumando lugar. Esaki a manifesta su mes den e tipo di telefon mobil, bateria y antena, frecuencia di transmision y recepcion, tipo y capacidad di informacion y aplicacion cu e telefon celular por maneha. Tambe den e stacion base di sistema mobil ta keda bin cu innovacion pa crea mas capacidad pa bos, audio y video y cantidad di usuario.
For di 1G te cu 4G, cu tempo a keda aplica diferente generacion di telefon mobil. Awor nos ta na porta di implementacion di e di cinco generacion (5G). E sistema di 5G ta priminti di tin mas capacidad, ta mas lihe, y ta mas sigur cu e sistemanan anterior. E caracteristanan di 5G no solamente lo sostene e demanda creciente pa comunicacion mobil, pero tambe lo habri caminda pa aplicacionnan innovativo, y conexion cu por ser uza pa maneho di aparato- y machinnan moderno.
Compara cu e sistemanan anterior, e sistema di 5G ta rekeri uzo di mas frecuencia. Por papia di mas o menos dies biaha mas hopi. Compara cu e tarifa actual, cu ta mas bien basa riba frecuencia cu ta core den e ordo di 10 MHz, operadornan di celular lo tin cu paga sumanan mucho halto na Gobierno pa 5G.
Pa segura un prijs (internacionalmente) competitivo pa implementa 5G y mester laga un oficina di consulta, escogi despues di un destaho publico, haci un estudio y investigacion y propone un tarifa husto y aceptabel pa e sistema 5G na Aruba.
Segun Minister Wever esaki ta un paso importante pa yega na un era digital nobo cu oportunidadnan tecnologico y inovativo nobo pa Aruba.

robotstxt: allowed

filter: keep


text:
Pronóstiko di tempu pa Kòrsou i bisindario bálido te djárason mainta 06:00 o.l., 8 di yüni 2022.
Pronóstiko
Pronóstiko di tempu pa Kòrsou i bisindario bálido te djárason mainta 06:00 o.l., 8 di yüni 2022.
Kompilá: djamars 7 di yüni 2022, 05:00 o.l. (09:00 UTC).
Tempu: Parsialmente te temporalmente basta nublá pero no ta antisipá áwaseru di gran importansia. Si tin di opservá ku e bista rondó di Kòrsou lo ta limitá un bes mas dor di presensia di stòf prosedente di Sahara.
Temperatura máksimo lo alkansá 31ºC i temperatura mínimo 26ºC.
Solo ta sali 06:10 i ta baha 18:59 o.l.
Bientu: For di ost i moderá; forsa 4 te 5 (20 te 39 km/ora, 11 te 21 nudo). Ráfaga, de bes en kuando fuerte; forsa 6 (40 te 50 km/ora, 22 te 27 nudo).
Situashon general: Un shelu seku i árido ta kubri nos region. Mas despues den transkurso di oranan di mañan mardugá, entrada di humedat lo mehorá kondishon atmosfériko un poko pa formashon di nubianan den nos region. Esaki lo por trese algu di áwaseru riba i rondó di e isla. Ademas, stòf di Sahara lo plamá riba área di Karibe un bes mas den e siguiente dianan i esaki lo redusí visibilidat riba i rondó di nos isla.
Kondishon di laman: Moderá te lokalmente basta brutu ku altura di olanan entre 1 i 2 meter (3 i 7 pia). E olanan di mas haltu lo ta den resake na kosta nort i ost.
Sistemanan tropikal signifikante: Ningun.
Fenómeno spesial: Ningun.
Perspektiva te djaweps mainta: Parsialmente nublá ku chèns pa algu di awa kai.
Meteorólogo: Correa.


text:
St. Rosa College cla pa ricibi studiantenan cu localnan moderno y speelplaats bunita asfalta
ORANJESTAD – “Tur cos ta cla pa ricibi e studiantenan?” Prome Minister Mike Eman a puntra ora cu el a yega di bishita na St. Rosa College, un scol di mas di 150 aña cu a haya su prome renobacion completo bou Gabinete Mike Eman II. E biaha aki e bishita di Prome Minister Mike Eman y su colega Benny Sevinger tabata pa mira e ultimo trabounan cu ta wordo haci prome cu ricibi e studiantenan, cual ta asfaltamento di e speelplaats cu un acabado fini pa proteccion di e muchanan.
“Mi ta contento cu un scol asina historico manera St. Rosa College cu den historia di educacion na Aruba a hunga un rol sumamente importante pa scol basico ta duna realce na renobacion di centro di ciudad.” Ta masha importante den e renobacion aki, Eman a bisa, cu e speelplaats ta bay haya un acabado bunita y fini. Aworaki mayoria speelplaats di scolnan na Aruba tin asfalt pero uno hopi bruto cu ta causa lesion na e muchanan ora di wega, “pero esaki lo tin un bunita acabado.” El a sigui splica cu Gobierno a pone un presupuesto pa mehora un serie di speelplaats di scolnan cu un acabado mas fini pa proteccion di e muchanan. E trabounan ta programa pa tuma luga den e temporada di vakantie aki.
E mandatario a gradici tur esnan cu a coopera pa e proyecto aki, cuminsando cu Minister di Enseñansa Michelle Hooyboer, Minister Sevinger, DOW, SKOA y esnan di Rosa College mes. “Nan a bisami caba cu e docentenan no por warda pa muda y inicia nan trabou den un ambiente asina agradabel e mandatario a splica.”
Durante e bishita aki tabata presente tambe sr. Eric Vrolijk, di seccion Uitvoer di DOW, kende a splica cu un parti di trabou cu a tuma nan hopi tempo tabata e parti di dak, cu tabata di e material asbest. Pa esaki mester a tuma tur e precaucionnan necesario, cu a tuma su tempo. Na su luga a pone dak di aluminium cu isolatie cu ta brinda mas frescura den e localnan.
E scol, parti di basis y kleuter a wordo completamente renoba, hasta tegels y bañonan. Adicional a construi algun baño extra, di cual un di nan ta espacioso cu un rolstoel por drenta den dje, un cantina, y espacio pa docentenan reuni.


text:
E meta ta pa por verf e parti dilanti di e Centro y ademas e vloer dilanti pa nos por pone un zit plaats. E speeltuin tambe lo haya mester haya un touch up pa mantene.
0 Boluntario falta ainda
Diasabra • 08:00 - 12:00
Madiki 117
Oranjestad West
Oranjestad West
Pafo
10 / 10 Boluntario
5 Boluntarionan di bo organisacion
5 Boluntarionan di bo organisacion
Fundacion Centro di Bario Playa Pabao
Denis
Burke
5938470
Nos ta cuminsa trempan y Centro di barrio lo percura pa tin cuminda y bebida pa voluntarionan.


text:
Den Haag – Na Cas di Aruba a tuma lugar un ceremonia chiquito pa e studiante Chris Franca cu a haya su bul di “basisarts” na Vrije Universiteit di Amsterdam. Chris a caba su estudio cumLaude cu sigur ta un bunita prestacion com studiante Arubiano.
Lees meer
Den Haag – Na Cas di Aruba a tuma lugar – un dia despues di e gran celebracion di Arubadag na Utrecht – un recepcion pa gradici tur esnan cu a contribui na un exitoso Arubadag 2010.
Lees meer
Den Haag – Na Cas di Aruba a tuma lugar un ceremonia chiquito pa e studiante Reynold Jack en coneccion cu su graduacion na Hogeschool di Rotterdam como “werktuigbouwkundige”.
Lees meer
Den Haag – Relaciona cu e noticia den e matutino Bon Dia Aruba di dialuna 15 di maart ultimo, Cas di Aruba ta duna e siguiente declaracion.
Lees meer


text: Dialuna anochi a drenta informe di un pelea formal dilanti un supermercado na Pastoor Hendrikstraat, mesora a dirigi patruyanan na e sitio. Na yegada di e patruyanan a bin topa cu 4 hende bringando polis a detene tur 4 entre nan un dama cu ta cu un baby. A solicita e vehiculo di transporte pa transporta e detenidonan mientras a pidi un otro patruya pa hiba e dama kende tabata tin un baby cun’e pa warda di polis. A solicita slachtofferhulp pa atende cu e baby na warda mientras e fiscal auxiliar ta atende cu e mama. E pelea a start despues di un discucion entre e mama y su expareha.


text:
Un parti di pueblo no kier bon gobernacion, pero show, bagamunderia y corupcion so!
Add Date here
Tristo pa wordo confronta diariamente con abou e calidad di nos democracia ta y con e partidonan tradicional (dus tur esunnan cu ta of tabata den parlamento) ta hunga riba emocion y sentimento pa sigui manipula e pueblo. Tristo pa mira via ‘patronage’ politico, intimidacion, manipulacion y cumpramento di voto, con hopi hende a bira ciego of indiferente pa esaki y algun hasta a bira complice.
E realidad amargo y berdad ta cu si parlamento lo a cumpli cu solamente 3 articulonan di nos Constitucion (AB 1987 no GT 1), awe Aruba lo no tabata bancarota y lo no tabatin un CAft. Tampoco lo tabatin un desigualdad creciente, un division den pueblo, un importacion descontrola di hende di otro paisnan y tampoco lo tabatin politiconan cu a drenta cu 10 florin den nan saco pero cu awe ta miyonario, y keriendo riba dje cu nan ta un Dios y cu Aruba ta di nan so.
Art. V. 12 lid 4: 'De door de Algemene Rekenkamer onderzochte rekening wordt jaarlijks aan de Staten overlegd';
Art. V. 12 lid 5: ' Bij landsverordening worden regels gesteld omtrent het beheer van de financiën van het Land';
Art. V. 13: 'Bij landsverordening worden regels gesteld ten einde de rechtmatigheid van het bestuur en de deugdelijkheid van het financieel beheer te waarborgen'.
Tambe si parlamento lo a cumpli cu solamente 1 articulo di nos Constitucion, awe e calidad di nos sistema educacional lo tabata miho y e nivel di e desaroyo general lo tabata mas halto.
Art. I. 20 lid 9: ‘De regering doet jaarlijks van de staat van het onderwijs verslag aan de Staten’.
Desde 18 juli 2011, parlamento tambe a pasa e ‘Machtigings-Landsverordening’ (AB 2011 no. 50, 19 september 2013), unda e la autorisa e minister di Infrastructura pa pone e ‘Black Corridor’ riba pueblo su lomba pa 750 miyon florin. Aki tampoco parlamento por a cumpli cu solamente 1 simpel articulo.
Art. 4 lid 1: ‘De minister, belast met infrastructuur, doet gedurende de eerste drie jaren na de inwerktreding van deze landsverordening IEDERE VIER MAANDEN aan de Staten van Aruba een SCHRIFTELIJKE RAPPORTAGE TOEKOMEN MET BETREKKING TOT DE VOORUITGANG VAN DE UITVOERING VAN HET PROJECT’.
Pues un proyecto asina grandi, asina mahos, asina costoso y cu ta imposibel pa no mira of ignora, ainda e ta logra nos parlamento pa ‘lubida’ exigi di e minister e ‘schriftelijke rapportages’, manera ley ta prescribi. Parce cu cumplimento di ley ta conta solamente pa e ciudadano humilde, pero pa esunnan cu a pidi pueblo su confiansa y cu a huramenta pa defende pueblo su interes, NO. Mientras pueblo su infraccion di ley ta costa algo, infraccionnan di gobierno y parlamento ta costa miyones. Un otro ehempel cu ta mustra claramente cu un parti di pueblo no kier bon gobernacion, pero show, bagamunderia y corupcion so!


text:
Diadomingo ultimo, a tuma luga na Cas di Cultura Aruba, e exitoso celebracion di Dia Mundial di Teatro 2020-2021 cu a ser presenta pa Ministerio di Cultura Aruba, conhuntamente cu Departamento di Cultura Aruba y Cas di Cultura Aruba.
Departamento di Cultura kier a manda palabra di felicitacion y un pabien masha grandi na tur actor, grupo y director cu a forma parti di e magno evento aki.
Como Pre-Show tabata tin Johnny Scharbaay & Ritmo Cubano RCC y presentacion di Video di Premio Nacional di Teatro 2013, Diana Antonette contando su experiencia personal y con teatro a drenta den e mundo di baile aki na Aruba, documenta pa e tecnico: Elton Malone.
Como apertura tabata tin e presentacion di e Video Promocional di e Compañia RCC Aruba cu ta consisti di diferente artista profesional di diferente pais manera Colombia y Cuba y nan a trah’e den cooperacion cu Departamento di Cultura Aruba. Nan a forma parti di diferente show Internacional y tambe nan a representa Aruba y Colombia na China na aña 2019 den e 17 China Wuqiao International Circus Festival. E aña’ki nan lo representa Aruba un biaha mas den e Salieri International Circus Award 2021 na Verona Italia.
Luty Martinez, kende a fungi como Maestro di Ceremonia, y directora di Cas di Cultura, Sra. Vicky Arens a lansa e video promocional dedica na Dia Mundial di Teatro, produci pa Cas di Cultura y cu direccion di Departamento di Cultura Aruba cu participacion di e compania RCC Aruba. (Ritmo Cubano)
Tambe Presidente di Comision Nacional di UNESCO. Minister di Educacion Rudy Lampe a hiba palabra y a duna espacio p’e presentacion di e Danza Teatro di e Tema: “Bohemian Rhapsody”. Esaki ta un tema di e banda di rock Queen di e famoso Freddie Mercury, adapta pa e maestro Johnny Scharbaay y balia pa e maestro profesional y bailado Adriana Kozlov di Kozlov Dance Academy. Tabatin declamacion di e Mensahe di Dia Mundial di Teatro 202I presenta pa UNESCO y grupo ITI di e autor, actriz di cine, teatro y television Hellen Mirren, cu adaptacion den nos dushi lenga papiamento y presenta pa e spirito blanco y artista multitalentoso, Marilis Becker, acompaña riba piano pa e maestro Johnny Scharbaay.
Prome Monologo Titula: Un Era Nobo. Presenta pa e actriz, escritor, bailado, poeta y cantante Anaisa Orman y acompaña pa Carlos Maduro cu e reflexion cu un era nobo no ta e fin, sino un comienso nobo pa celebra bida, pasobra cada un di nos ta buscando nos propio mundo di maraviya.
Drs.Siegfried Dumfries, Director di Departamento di Cultura Aruba a hiba palabra y Minister di Cultura Xiomara Maduro haci e entrega di e Premio Nacional di bida largo 2020 otorga na Cas di Cultura – Aruba’s Cultural Platform since 1958, na unda a haci e Lectura di e Poema dedica na e Premio Nacional di e autor Frank Croes, cu su poema titula: “Alma Liber”
Despues di e parti protocolario aki, a haci e presentacion di Ehercicio Teatral di Grupo di Teatro Experimental Contemporaneo Aruba. (TECA) cu e obra titula: “!Gevries…!” di e Autor y Director Jhon Freddy Tobón Montoya, cu actuacion di Rafaela Elizabeth Statie (Rafi), Ligia Osorio, Samantha Trinidad-Trinidad, Marilis Becker (Lies), Martica Lugay, Taiisia Alleyne, Carlos Croes, Alexis Kartodikromo Wever y Fabricio Kartodikromo Wever.
E programa a continua cu variacion di diferente disciplina artistico na unda tabata tin e presentacion musical di e artistanan: Antonieta C. Ras-Booi, Hubert Fernando Ras y Sergio Tjie Aloi, cu e temanan: “E mesun Forsa y Pasion”, cu composicion di Jhon Freddy T. Montoya, sigui pa e produccion musical “Ora Ubao”, un tema cu a uza den e obra teatral: “E perla di Caribe”, cu Letra di Hubert Lio Booi y Musica di Juan Chabaya Lampe, version bolero y ta finalisa cu e tema promocional titula: “Candela di Amor”, di e obra teatral como resultado di e intercambio entre Aruba y Corsow di e texto di Rey Salomon di e buki biblico “E Kanto di Tur Kanto”. E ta un version adapta pa e artistanan invita presenta den estilo bolero y acompaña pa e grupo di baile Marcie De Jong, Thayisa Farro, Charlotte Lesier, Mierienne Rosario.
Pa loke ta trata e genero comedia a conta cu presentacion teatral di e actriz Astra Barbara Paesch, cu e monologo di su mes autoria titula “Shi-Petra”, sigui pa presentacion di e grupo Actors Class of Creative Art Aruba cu e obra titula “Thoughts”, bao direccion di e maestro, actor, director y productor: Charles Croes, Cu participacion di e hobencita Loulou Croes y Nicholas Tromp.
Na final di e presentacion di e 2 performance anteror, a haci e entrega di e Premio Nacional di Teatro 2021, otorga na Sra Marlene ‘Lenie” Henttu-Jeandor, entrega door di Minister Xiomara Maduro y drs. Siegfried Dumfries.
Pa finalisa e anochi cu presentacion di e monologo teatral di Premio Nacional di Teatro di Bida Largo 2019, Faritah Luidens, cu su obra titula: “Soledad”, cu tabata un presentacion cu a forma parti di e celebracion di 50 aña den Farandula di nos grandioso Artista Icono Arubano Faritah Luidens como fragmento di e exitoso produccion titula: “KEN TA BASHA ABOU”, dirigi pa Marjorie Vermeer.
Na final di e anochi, esnan presente por a disfruta di e presentacion di Danza- Teatro di Grupo: Club di Movimiento cu e obra di Baile titula: “Freedom” Music : Rebecca Ferguson, cu poesia di e actriz, escritor y poeta: Samantha Trinidad y cu coreografia di maestra, bailado y directora Samanta Westera Juppa cu participacion di Youth Ballet Companionship di Club di Movimiento, Ariel Cunha, Nicole Oduber, Florencia Oduber, Danbi Velasquez, Isabella Quillote, Giva Comenencia, Kayla Laurence, Yinxian Yang, Xianthe Kelkboom, Eryan Ruiz.
Pa clausura cu broche di oro cu presentacion di e fragmento reflexion teatral di: “Grupo Colectivo CKV” cu e obra titula: “E la bin, E la bay” cu texto di e maestro y dramaturgo: Angelo Angela, como reflexion y pensamento di e teatristanan local.
Cu Direccion den forma colectivo, cu presentacion di e maestronan y actornan: Joan Danies, Madelene Kelly, Poppi Caciano, Jarmine Acosta y Angelo Angela.


text:
Buki di Pret, it's so easy as 1,2,3
1. Wak AWE den e buki cua actividad bo kier y POR haci den vakantie;
2. Reserva desde 2 di JULI, 8 ora di mainta e actividad cu bo ta bay haci;
3. Bay riba e DIA DI ACTIVIDAD na e actividad CU BUKI y disfruta di dje!
N.B. Si toch bo no por bin, no lubida pa CANCELA pa asina un otro mucha por bay.
Pregunta y contesta
Siguientemente e preguntanan mas haci (faq) pa mucha, mayornan, maestronan, organisacionan y otro intresadonan. Bo no ta mira bo pregunta? Tuma contacto cu nos of wak ariba nos pagina di Facebook of Instagram.
Pakiko e Buki di Pret ta existi?
Hopi mucha local no ta bay cu vakantie y e ora ey e vakantie grandi ta dura hopi largo. Afortunadamente tin asina hopi aktividadnan leuk pa haci na Aruba! Gustosamente nos ta yuda e mayornan y nan yiunan pa descubri esaki. E vakantie tambe ta un momento pa haya experiencianan nobo y nos ta gusta stimula muchanan pa nan descubri nan propio talentonan y pasionnan. Cada mucha na Aruba merece un vakantie leuk!
Ken ta ricibi e Buki di Pret?
Nos ta reparti e Buki na tur muchanan di scolnan basico na Aruba. Tambe e muchanan cu ta ricibi nan educacion na cas. E no ta pa turista of otro bishitante. Si bo no a haya bo Buki ainda, puntra na scol. Muchanan cu ta ricibi nan educacion na cas y cu no a haya un buki, por tuma contacto cu nos.
Mi por cumpra e Buki di Pret pa un amigo of un miembro di famia?
No, bo no por cumpra e Buki y e ta solamente gratis pa e muchanan di e scolnan basico cu ta biba na Aruba!
Con mi ta obtene e Buki di Pret?
Un par di siman prome cu vakantie grandi e Buki di Pret ta wordo reparti na scolnan basico di Aruba. Si un mucha tabata ausente, su buki a wordo duna na su maestro. Si ainda bo no tin bo buki, puntra pa esaki na scol.
Pakiko mi mester reserva pa algun actividad?
E actividadnan hopi biaha tin un maximo na e cantidad di muchanan cu por participa. Pa bo evita decepcion, nos ta pidi pa bo reserva di antemano. Reservacion e aña aki por wordo haci for di diasabra 2 di juli 2022 8:00 am. Algun actividad bo por reserva via di e website aki.
E actividadnan ta pa tur mucha?
E Buki di Pret ta dirigi na tur e muchanan di scolnan basico, for di klas 1 te cu 6 y grupo 3 te cu 8. Pa algun actividad e proveedor a estabelece un limite di edad. E Buki di Pret a adopta e limite aki y esaki ta wordo indica claramente den e buki.
Pakiko e ta wordo yama Buki di Pret?
E titulo ta un combinacion: Buki ta Papiamento, Pret ta Hulandes. Nos ta sali for di e punto di bista cu e buki lo duna hopi pret ;-)
Con boso a jega na e ofertanan?
Nos a puntra na tur sorto di negoshi, asociacion y organisacion si nan kier a organiza un actividad leuk durante di vakantie grandi. Hopi organisacion a encanta pa haci esaki.
Mi mayornan/ esnan cu ta cuidami, semper mester bay cumi?
Esaki ta depende di e actividad. Tin biaha ta obliga cu un acompañante adulto ta bay hunto cu bo. Si bo kier sa esaki sigur, tuma contacto cu e organisado di e actividad.
Mi a perde mi Buki di Pret. Mi por haya un nobo?
Lastimamente bukinan di reserva no a wordo traha. Pesei a wordo bisa durante di e partimento di e buki, pa bo skirbi bo nomber riba e buki mesora y pa warda e buki bon.
Durante ki periodo e Buki di Pret ta valido?
E ofertanan ta valido durante e vakantie grandi. Na 2022 esey ta di diasabra 9 di juli te cu 18 di augustus. E unico excepcion ta e torneo di schaak ariba diasabra 2 di juli y e Basketball clinic ariba diadomingo 21 di augustus.
Pa cada vakantie ta bin un buki cu ofertanan?
Nos no sa esaki ainda sigur. Mientras cu e organisacionan kier sigi traha y yudanos y si nos tin suficiente trahado voluntario pa haci esaki anualmente, e chens aki ta grandi.
Cuanto edicion di e Buki di Pret a wordo imprimi?
Den 2022 un edicion di 9.000 buki a wordo imprimi. Cada negoshi cu ta participa tambe ta haya un buki. Alabes nos ta uza e bukinan tambe como material pa akiri mas negoshi y material di promocion pa e añanan binidero y nos kier warda algun den nos archief.
Pakiko e Buki di Pret ta wordo imprimi na Hulanda?
Nos lo kier imprimi e buki na Aruba, pero pa tene e gastonan pagabel y ta sigur di esaki, e miho opcion tabata pa scoge un negoshi di imprenta Hulandes cu por a imprimi esaki lihe y bunita. Korps Mariniers a yuda nos enorme cu e transportacion di e bukinan for di Amsterdam pa Aruba.
Mi ta un empresario y mi tambe kier aparece den e Buki di Pret.
Leuk! Naturalmente bo ta bon bini pa join nos den e siguiente edicion. Tuma contacto cu nos.
Mi por pone advertencia den e Buki di Pret?
Den e edicio di 2022 solamente un advertencia di telefon pa mucha a wordo poni. Esaki ta un excepcion. En principio nos no ta tuma advertencia. Segun palabracion nos por fiha si ta deseabel pa den e edicionnan benidero nos si lo tuma advertencianan. Tuma contacto cu nos.
Mi tambe kier bira un sponsor di e Buki di Pret. Esaki ta posibel?
Ta bon pa sa cu bo ta sostene e Buki di Pret. Tin dos tipo di sponsor: oficial y informal.
Tur hende cu kier recomenda e Buki di Pret y cu ta desea lo miho pa e muchanan di Aruba, nos ta mira como embahador di e bon causa. Bo kier bira un sponsor oficial, e ora ey tuma contacto cu nos.


text:
Dialuna awe, 13 di juni, lo tin otro Rosario Bibo na kapel di Alto Vista pa 7or y mey di anochi.
Ta invita hoben y adulto pa uni den orashon pa diferente intencion. Hobennan cu a slaag pa nan examen final na scol ta keda cordialmente invita pa asisti hunto cu nan mayornan pa gradici pa e logro. Lo resa tambe pa esnan cu no a logra pa nan por tin animo pa sigui lucha.
Lo pidi Birgen di Alto Vista pa e sigui proteha nos isla; cada cas di famia, tur enfermo, esnan solitario, nos grandinan y tur otronan cu mester di forsa spiritual.
Como cu ta dia di fiesta di San Antonio, lo pidi e tambe pa yuda tur esnan den necesidad.
Un y tur ta keda invita pa asisti na e Rosario Bibo dialuna awo pa 7 or y mey di anochi na kapel di Alto Vista.
N. Koolman


text:
Diadomingo merdia a drenta informe 3 preso a huy for di KIA.
Mesora a bati alarma y a cuminza buskeda parti pariba di KIA.
Por mira varios unidad di KIA, CEA, y Polis den e buskeda.
A lanta helicopter tambe pa yuda den e buskeda.
Dos di e presonan ta rumannan hopi peligroso di fam V. Cu ta cera pa atraconan arma.
Dos preso a wordo gara alinstante, mientras e di 3 a logra bay, pero despues di buskeda intensivo a logra capture.
For di polis nos a haya e siguiente nota:
PRESO CU A HUY A WORDO GARA BEK DEN CORTO TEMPO
Den e potret aki por wak e momento cu un colega di K9 di KPA ta pone e fugitivo den boei pa e wordo transporta bek pa KIA.
Mester bisa si un tremendo coordinacion entre polisnan di diferente departamento conhuntamente cu personal di KIA.


text:
Kralendijk – Den Haag, Durante nan bishita di trabou na Den Haag gezaghèber Edison Rijna i diputado Nina den Heyer tabatin un enkuentro ku sekretario di estado di Salubridat Públiko, Bienestar i Deporte, Paul Blokhuis.
E mandatario, huntu ku un tim spesial di Salubridat Públiko, Bienestar i Deporte, for di meimei di luna di mart aña pasá a hasi hopi esfuerso pa yuda Boneiru (i e otro partinan karibense di Reino) kombatí e pandemia di corona. Por ehèmpel for di Hulanda Oropeo a entregá ekspertisio, forsa laboral, instrumento pa asistensia médiko, entre otro unidatnan kompleto di Kuido Intensivo i sufisiente bakuna pa bakunashon di henter nos poblashon adulto.
Gezaghèber Rijna i diputado Den Heyer a bai ku un regalo ku nan a laga traha spesialmente pa sekretario di estado Blokhuis, pa gradisié pa su dedikashon i pa enfatisá ku e ta bon biní pa e verano akí bin pasa fakansi ku su famia na Boneiru.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Minister Xiomara Maduro den conbersacion cu Secretario di Estado Van Huffelen: Nos Pueblo mester trankilidad y union pa por haci e cambionan necesario pa un Aruba mas fuerte
Minister Xiomara Maduro den conbersacion cu Secretario di Estado Van Huffelen:
Nos Pueblo mester trankilidad y union pa por haci e cambionan necesario pa un Aruba mas fuerte
ORANJESTAD – Den un reunion special di Conseho di Minister, Minister Maduro a cera conoci cu Secretario di Estado sra. Van Huffelen. Tabata un rato ameno den cual a toca Minister Maduro tambe pa yama e mandatario Hulandes Bon Bini na Aruba. Minister Maduro a cuminsa na gradici sra. Van Huffelen pa adresa nos Pueblo den nos dushi Papiamento na momento di su introduccion como Secretario di Estado encarga cu Asuntonan di Reino. Como Minister di Cultura nos ta aprecia e gesto aki. Tambe Minister Maduro a conbersa cu e mandatario riba e retonan den e cartera di Finansa y a splica cu te na momento di e pandemia, Aruba tabata bayendo den bon direccion.
E pandemia sigur a afecta nos Pais su finansa grandemente y como mandatario ta contento cu Aruba a haya e fianzanan di Hulanda pa por a enfrenta e pandemia. Minister Maduro a indica cu e condicionnan cu mester cumpli cu nan pa por a haya e fianza no ta facil y sigur e condicion di recorte di 12,6% a trece hopi inkietud cune. Minister Maduro a haci uzo di e oportunidad pa haci un apelacion pa revisa e condicion di e recorte di 12,6% pa asina por trece trankilidad bek den comunidad. Na Aruba tin retonan grandi y decisionnan importante pa wordo tuma y pa esaki mester tin union y trankilidad den pueblo.


text:
Detenshon pa violashon di lei di opio.
KOMUNIKADO DI PRENSA 309/ 2022
16 yüni 2022
Detenshon pa violashon di lei di opio.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason dia 16 di yüni 2022 alrededor di 16.08’or, personal di Divishon Krímen
Organisá, a detené dos dama, relashoná ku un kaso di violashon di lei di opio.
E duo sospechoso, C.R.S. di 32 aña di edat i K.L.W. di 25 aña di edat, ámbos nase na
New York a trata na subi un barku krusero ku dos maleta konteniendo droga.
E detenshonnan a tuma lugá na Megapier 2.
A presentá e duo dilanti di un Fiskal Ouksiliar ku a ordená su enkarselamentu
pendiente di mas investigashon.


text:
E ex–First Lady di Merca, Michelle Obama, a ser eligi pa di dos aña consecutivo como ‘E muher mas admira di mundo’, mientras cu su casa a empata cu presidente Trump den e prome puesto di e lista den un encuesta realisa pa Gallup.
E ex-Primera Dama ta ricibi e titulo pa di dos biaha, cu un porcentahe hopi mas halto cu Melania Trump cu a ricibi 5% di e votonan. E casa di Barack Obama ta na cabes di e lista unda tin dies muher mas, entre cual tin tambe reina Isabel, Nancy Pelosi, Angela Merkel, Hillary Cnton y Greta Thunberg, cu a empata den e ultimo puestonan di e lista. Despues di e eleccion, Michelle Obama a duna su gradicimento y comparti publicamente un mensahe unda el a haci un repaso di loke tabata un decada importante tanto p’e como pa henter su famia. E echo di ser eligi e muher mas admira di mundo tabata e “broche de oro” na e dies añanan cumpliendo soñonan hunto cu su casa y yiu muhernan.


text:
Algun tempu pasá minister di Finansa Javier Silvania a anunsiá públikamente ku el a duna Inspectie der Belastingen e tarea pa paga e aanslag di belasting riba entrada di 2020 pa mas tardá na juni 2022. For di momentu ku minister di Finansa a sinta el a papia kla tokante su vishon riba transformashon di e sistema di impuesto, finansa públiko i e posishon di likides di Kòrsou. Den ménos ku un aña hopi kambio a tuma lugá danki na esfuerso di minister i su ministerio, gabinete i demas instansia enbolbí. Nos ta papia aki di entre otro kumplimentu ku trabounan (compliance), dominio di gastunan pa medio di un mihó regulashon di finansa i el a pone un fin na nepotismo den belastingdienst.
Tur partido a pone man na obra i a kumpli ku nan palabra. Tin 33.387 aanslag ku a keda entregá di kua riba 30 di mei a paga 12.444 ku ta suma un montante di 12 mion florin. Tin 9.873 aanslag, ku huntu ta forma un montante di kasi 15 mion, ku mester wòrdu pagá bèk dor di e pagadó di belasting. Ainda falta 1934 aanslag ku no por a pasa e pago ainda pasó e detayenan di banko no ta konosí. Por hasi esaki ainda dor di registrá na Belastingdienst.


text:
ORANJESTAD: Riba dia di Betico, Minister Endy Croes a haci diferente bishita rond di Aruba. N’e ocasion special aki e mandatario realisa un bishita na Fundacion Fe, Speransa y Amor na San Nicolas. E fundacion ta existi pa mas di tres añay tin e proposito pa brinda ayudo na esnan den necesidad, brinda ayudo pa cu e area di rehabilitacion di un persona, re-integracion di e persona bek den sociedad, yuda hendenan cu no tin un luga di drumi y ta siñanan con pa planta. Minister Endy Croes a haya un recorido di e luga y por a apreciadiferente cumindanan cu nan a prepara di nan mes un plantacion manera entre otro yambo y diferente cumindacrioyo.
Minister Endy Croes ta gradici Fundacion Fe, Speransa y Amor, p’e invitacion y bunita
recepcion. Alabes ta gradici nan pa yuda y extende un man na esnan den nesecidad. ‘Cu nos bon Dios bendiciona bosotrabou’, e mandatario a finalisa.


text:
International
Merka ta preparando pa un senario “grave” den lucha kontra Covid-19
WASHINGTON – Doktor Ashish Jha kordinadó den e lucha kontra Covid-19 pa e atministrashon di Biden a presentá e aktual panorama ku ta na kaminda.
Den e presentashon di Doktor Ashish na prensa ela indika ku tur hende a pensa ku coronavirus a disparsé.
Pero esaki no ta e kaso i ku práktikamente tur estado a baha nan restrikshonnan pa lokual ta medidanan kontra Covid-19.
Lokual ta mas alarmante den e kaso aki ta ku segun Doktor Ashish Jha a sobra solamente $1.900 mion riba reserva di e presupuesto pa kumpra bakuna.
Esaki ta nifiká ku fondonan ku gobiernu merikano tin pa kumpra bakuna pa kombatí Covid-19 ta kabando.
E situashon ta alarmante i ku kasonan di Covid-19 ta plamando di un forma bárbaro atrobe na nivel nashonal.
Doktor Ashish Jha a finalisá indikando ku teniendo kuenta ku e situashon aki atministrashon di Biden ta bai purba na persuadi pa Kongreso aprobá $22.500 mion adishonal pa Covid-19.
International
Segun resultado di outopsia: Ta indiká ku Jayland Walker a keda perforá ku por lo ménos 60 tiru di bala di 8 polis
OHIO – Kapitan Stephen Mylett hefe di kuerpo polisial na Akron, Ohio a konfirmá ku nan a risibí resultado di e outopsia di e hóben ku yama Jayland Walker (25) ku a keda mata despues di un persekushon polisial.
Lokual a pasa ta ku dia 27 di yüni polis tabata realisá un kontrol di tráfiko serka di konosido bario marginá ku e hendenan sa bende droga na Akron.
Aparentemente Jay Walker a nota ku tabatin kontrol polisial i aki ela hasi un Uturn ku su vehíkulo i trata na hui.
Den e kaso aki vários patruya a sali su tras den un persekushon i segun kapitan Stephen Mylett un tiru di bala a sali for di vehíkulo di Jayland Walker.
Na dado momentu Jayland Walker a baha for di su vehíkulo i trata na hui na pia i aki segun kapitan Stephen Mylett ela bolbe trata na tira riba polis.
Esaki tabatin komo konsekuensia ku agentenan polisial a sefta Jay Walker ku ráfaga di bala i ku naturalmente a fayesé.
Kapitan Stephen Mylett a bisa ku den e vehíkulo di Jayland Walker tabatin un arma di kandela i bastante munishon pero na momentu ku e tabata huyendo na pia e no tabatin arma huntu kuné.
Esaki ta kambia e senario por kompleto ya ku Jayland Walker no tabata arma ora ku e tabata huyendo i ku e arma ku e tabatin den su vehíkulo no a keda tira tampoko despues ku a hasi un investigashon polisial.
Kapitan Stephen Mylett a bisa ku un total di 8 agente polisial tabata involukrá den e insidente aki i ku tur ta bou di investigashon.
International
Repúblika Dominikana a ku sifra rekòrt di turista na luna di yüni
SANTO DOMINGO – David Collado minister enkargá ku e kartera di Turismo na Santo Domingo a konfirmá ku na luna di yüni un kantidat rekòrt di turista a bishita nan pais.
Segun informashon ku minister David Collado tin ta ku un total di 644.861 turista a bishita Santo Domingo na luna di yüni.
E parti mas alentador ta ku durante e promé parti di aña 2022 un total di 3.547.142 turista a bishita Santo Domingo ku ta un oumento konsiderabel kompará ku 2020/2021.
E industria di turismo pa lokual ta ingreso pa kaha di gobièrnu a produsí den prome trimèster di aña 2022 alrededor di $4.000 mion.
David Collado a indiká ku ta premirá ku di dos parti di aña 2022 nan lo surpasá e sifra aki i ku lo kibra rekòrt pa lokual ta e industria di turismo.
International
Minister di salubridat na Inglatera: Ta pronostiká un oumento drástiko di britanikonan ku lo keda hospitalisá relashoná ku Covid-19
LONDRES – Jenny Harries minister enkargá ku asuntunan sanitario na Inglatera a indiká ayera durante
un entrevista ku BBC ku e kasonan relashoná ku kontagio i hospitalisashon ku Covid-19 ta oumentando drástikamente.
Segun Kyrylo Budanov e variantenan ku ta dominando na Inglatera ne momentunan aki ta Omicron BA.4 i BA.5.
E predikshon ta alarmante debí ku e kantidat di hendenan ku ta keda infektá ku covid-19 na nivel nashonal por surpasá e kantidat di lokual tabatin aña pasa.
Kyrylo Budanov a indiká ku e ta komprondé ku bida tin ku sigi na Inglatera pero ta rekomendá pa tur hende mester tene kuenta tambe ku mester mantené distansia sosial i buska manera pa sigi ku higiena na tur momentu.
Daily Nobo
‘’Awor ora bo studia bo ta bira persona non-grata !’’
Komishon húridiko lo investigá asuntu 27 ora di trabou pa dosentenan
Un dje pistoleronan ku a mata Peter de Vries detené na Kòrsou
Parokia di Westpunt a inougurá su bandera durante di selebrashon di fiesta Patronal
“Imagine Rotary” ta e tema pa direktiva nobo di Rotary Club Willemstad
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Segun hendenan ku ta na altura: Yankees lo hasi Judge pelotero miho pagá… No kontrakt largu si…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal1 day ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea


text:
Internacional: Despues cu a pone man riba un di e soldadnan di Rusia den e teritorio di Ucrania relaciona cu e guera y e matamentonan di hende corte a baha riba riba e soldad aki. Ya ta casi tres luna caba di e guera cu tin pero no tin fin ainda. E trupanan Rusiano ya tin e control di e ciudad Mariupol. E corte di Kyiv na Ucrania a declara culpable na e soldad Rusiano y a condene pa bida largo. E soldad Vadim tin 21 aña di edad. A declare culpable di a comete delitonan di virtud di e segundo guera mundial articulo 438 codigo penal di Ucrania.
Segun e presidente di Ucrania Zelensky tin casi 100 persona ta muri pa dia combatiendo e guera cu tin entre Rusia y Ucrania.


text:
Aruba
Commandant Abraham de Veerschool c’un 87% di graduado
Cu yen di entusiasmo, e alumnonan di Commandant Abraham de Veerschool a duna e resultadonan di examen pa aña escolar 2021-2022.
Den e prome periodo (Eerste Tijdvak) Commandant Abraham de Veerschool tin un total di 87% di graduado. Directora di Commandant Abraham de Veerschool, juffrouw Jane Bueno Gomez- Hooft, a indica cu nan ta hopi contento cu e resultado aki. Ainda falta e di dos periodo (Tweede Tijdvak) cual ta trece e posibilidad di cu e cantidad di graduado por sigui subi.
Manera tur aña, Commandant Abraham de Veerschool ta bin c’un tema na momento di entrega e resultadonan di examen. Juffrouw Jane a bisa cu nan tin un team hopi motivador, cu ta motiva tur e muchanan. E tema di e aña aki ta ‘Future under construction’, es decir, e cuerpo di docente hunto cu e mayornan ta yuda e alumnonan construi nan futuro pa tur loke nan kier bira den nan funcion cu nan scoge.
Pa loke ta e preparacion scol a bin c’un flatbom y baha pallet y klinkers riba cual juffrouw Jane a splica cu esaki tabata idea di e propio cuerpo di docente, den cuadro di e tematica di e aña aki.
Mas aleu, juffrouw Jane a splica cu nan no tabata tin un aña facil, tur aña ta añanan yen di reto. Cada mucha tin nan problema na cas y e cuerpo di docente di Commandant Abraham de Veerschool ta yuda nan mas cu por, ya cu e meta final ta pa nan logra. Meta di tur scol ta pa tur nan alumnonan logra, mas cu nan por.
Tambe na Commandant Abraham de Veerschool tin un sistema cu despues di scol, e alumnonan cu ta suak den cierto vaknan, por haya extra begeleiding. Tameb tin docentenan cu ta bay e extra mile, tambe diasabra y diadomingo si ta necesario. Esaki ta vooral, prome cu SO of SE, y tambe prome cu examen. Tambe si ta necesario, algun docente ta bay ‘the extra mile’ y ta duna les riba diasabra y diadomingo, den caso cu ta necesario.
Na ultimo, juffrouw Jane a bisa su alumnonan cu no a logra ainda den e prome tijdvak pa no ‘give up’. Ainda tin chens pa logra. Y si esaki no ta e caso, tanten cu tin bida y tin rosea, tin speransa.
Headlines Group, cas editorial di 24ora.com y bo matutino digital TREMPAN, ta felicita tur e graduadonan pa aña escolar 2021-2022.


text: Dialuna mainta a drenta informe di un pleito entre 2 muher na Caya Saba y un di nan ta herida, mesora a dirigi patruyanan na e sitio. Na yegada di e patruya a bin compronde cu aki ta trata di un pleito serio unda un a manda auto riba e otro y a bay dal un otro auto staciona mientras e otro a manda klinker riba e otro kibra bentana di e auto y a dal den su cara y kibra un djiente di e otro dama. Pero na e momentonan ey ya e otro dama a bandona e sitio. Mientras esun cu djiente kibra a keda na e sitio. Como cu e ta herida a solicita presencia di ambulans na e sitio. Como cu ela manda auto riba e otro dama polisnan a detene y a bay cun’e pa hospital deteni.


text:
Armando Christian Pérez ta mas bien mihó konosí komo Pitbull
(i tin bes tambe komo Mr. Worldwide òf komo Mr. 305), kaminda el a mira tempran den Celia Cruz i Willy Chirino komo inspiradornan pa su kareda musikal. Pitbull ta un kantante rapero, produktor i kompositor merikano, di origen kubano prosedente di Miami. Na aña 2004, Pitbull a saka su promé álbum, M.I.A.M.I.,
kaminda el a traha basta bes huntu ku Lil Jon. Den kurso di su karera musikal el a risibí hopi kooperashon ku nòmbernan di artistanan grandi manera: Enrique Iglesias, Jennifer Lopez, Usher, Shakira, Christina Aguilera, Chris Brown i Ke$ha ku ken el a skor e éksito monstruoso ku a hiba e título di Timber
. Awendia ya e tin dies álbum riba su nòmber, di kua Climate Change
di aña 2017 ta esun di mas resiente. Pa su álbum Dale
di aña 2015 Pitbull a risibí un galardón Grammy pasobra esei tabata manera nan ta bisa e Best Latin Rock, Urban or Alternative Album (E mihó álbum latino di Rock, Urban o sea e Album Alternativo)
. En total el a bende rònt mundo henter sinku mion álbum i 60 mion di disko sengel mientras el a optené hitnan na promé lugá den 15 diferente país.


text:
Den e programa awe nos ta presentá Sra. Ana Thode. Ela nase 16 Juli 1932 na Boneiru riba e fiesta di Santa Ana. E ta un kantante di kansionan folkloriko hopi konosi na Boneiru. Nos ta kombersa kune tokante su bida i su karera artistiko.
Produkshon: Fundashon Históriko Kultural Boneriano
Durashon: 57 minüt
Fuhikubo ta presentá: Santa Ana Thode-Beaumont
Den e programa awe nos ta presentá Sra. Ana Thode. Ela nase 16 Juli 1932 na Boneiru riba e fiesta di Santa Ana. E ta un kantante di kansionan folkloriko hopi konosi na Boneiru. Nos ta kombersa kune tokante su bida i su karera artistiko.


text:
S.V. Arsenal a wordo funda dia 26 januari 1964 bao Presidencia di Sr. Cipriano Geerman. Tabata un grupo di persona cu a bini hunto y a forma un Bestuur consistiendo di :
President:
Cipriano Geerman (D.F.M)
Vice President:
Jan Paesch (D.F.M.)
Secretario:
Bernardo A. Croes
2do. Secretario:
Johannes Geerman (D.F.M.)
Tesorero:
Antonio J. Morillo (D.F.M)
2do. Tesorero:
Armando Geerman (D.F.M)
Comisarionan:
Pedro Geerman (D.F.M.)
Ronald J. Tromp
Rafael Koolman
Directiva actual ta consisti di:
President:
Pedro E. Morillo
Vice-President:
Natalie S. Morillo
Secretario:
Eldred A.J. Morillo
Tesorero:
Enrica E. Morillo
Comisario:
Eugene Filiciana
S.V. Arsenal su Statuut a wordo aproba bij Landsbesluit d.d. 3 April 1965 No. 11.
E tereno di Futbol ta situa na Coba Lodo y ta pertenece na “ Arsenal”.
Na anja 1964 S.V. Arsenal a cuminsa den B-Klasse saliendo Sub-Campeon.
Na anja 1966 nan a bolbe titula Sub-Campeon.
Na anja 1967 nan a titula Campeon Invicto di B-Klasse den 12 wega y asina a promove pa A-Klasse.
E siguiente anja a bai malo y e team mester a degrada pa B-Klasse.
Den 1969 a cuminsa cu un Reseve Team, cual a titula Campeon di Juliana Beker y Sub-Campeon Reserve.
E Promer Team tambe a titula Campeon Juliana Beker na 1971.
Den anjanan 1971-1972 e equiponan di Futbol y Domino a bishita Bonaire pa algun Partido amistoso.
A wordo funda Aspirant Menor y Juvenil durante e anjanan ey.
For di 1974 te cu 1980 S.V. Arsenal a sigui lucha den B-Klasse enfrentando varios contratiempo.
Den anja 1975 S.V. Arsenal a lanta na promer team di Aspirant,den cual tabata milita e.o. Kees Rasmijn y Denchi Werleman.
E siguiente anja cu ta 1976 tur e hungadornan ey a pasa pa Junioren.
Na 1980 S.V. Arsenal su lucha a ser corona ora nan a titula Campeon di B-Klasse y a promove pa A-Klasse,pero e tempo ey a bira Divicion Promer.
Durante 1983 S.V. Arsenal a bolbe conoce un temporada malo y a degrada pa Divicion Dos.
Na 1984 Arsenal Damas Domino Team a ser funda y nan a titula Sub-Campeon y a desallora pa 3 anja sigui.
Na 1985 S.V. Arsenal a bolbe titula Campeon Divicion Dos y a promove pa Divicion Promer.
Durante e mes anja 1985 a lanta Seccion Lifida A y B y Aspirant Menor.
Den 1987 e team di Infantil B a titula Campeon den Pre-Campeonato.
Anja 1988 tabata un tremendo anja pa S.V. Arsenal debi cu tur e Divicionnan a bai Play-Off e.o. Divicion Promer,Reserve,Lifida A,Aspirant Menor y e team di Damas Futbol.
Den Futbol Damas e team tabata un fuerte Campeon den anjanan setenta.
Na 1989 Lifida A a titula Campeon Invicto cu hopi bon record cu te awor ainda no por a wordo kibra.
For di anja 1990 te cu 1998 varios di e seccionnan a viaja pa differente parti di Venezuela pa realiza weganan Internacional.
E team di Futbol Damas a jega di viaja pa Maracaibo,Bonaire y Curacao na unda nan a realiza varios wega.
E team Senior a bishita e.o Bonaire y Venezuela unda nan tabattin intercambio cu Centro Hispano,hunto cu e team Infantil.
Damas Domino a bishita Bonaire y Venezuela.
Alavez na Aruba mes tambe a realiza varios wega Internacional p.e. contra San Thomas de Villanueva den categoria Lifida B.
A enfrenta Deportivo Amistad den Menoy y Major.
Seccion Amateur a enfrenta Hacoay di Argentina;asina tabatin varios intercambio.
S.V. Arsenal a participa den tur su seccion di A.V.B.,na anja 1991 a hunga den Seccion Non Amateur hunto cu e.o Estrella,R.C.A.,Dakota etc.
Durante e anjanan S.V. Arsenal a conoce varios President y Miembro di Directiva,pero no ta tur a keda pa largo tempo.
Despues cu Sr. Antonio a fallece, 2 jui a keda forma parti di e Team pa hopi anja mas y nan ta Genaro L. Morillo y Pedro E. Morillo.
Genaro a fungi varios biaha como President,Secretario y Comisario.
Pedro a fungi varios biaha como Secretario,2do. Secretario,Tesorero,Vice President y Comisario.
Despues di tempo Sr. Genaro L. Morillo tambe a retira por completo for di e team.
Durante anjanan tabata tin varios Sponser pa e team,pero pa e ultimo anjanan e equipo ta draai riba propio forza.
Un di e fundadornan cu a keda mas anja cu S.V. Arsenal tabata Sr. Antonio J. Morillo(D.F.M) cu tabata for di 1964 te cu 1974 y a retira pa motibo di salud.
Tambe tabata tin un team bow di e nomber East Stars cu a haci uso di e tereno na Coba Lodo.Despues cu e team ey a kibra y a stop di existi,Sport Verening Arsenal a nace.
Actualmente S.V. Arsenal tin un team Di Caballero y un team di Damas.


text:
Youth in Development Foundation ta un fundashon ku tin e meta pa traha riba desaroyo di nos hubentut. Nan a lansa awor e proyekto Let’s Get Connected. Hóbennan ban konektá. E promé seshon lo tuma lugá 4 di yüni i lo start ku un kick-off. Den e promé enkuentro e hóben nan lo haña e oportunidat di sera konosí ku nan mes, ku nan grupo, i e diferente profeshonal nan ku ta forma parti di e proyekto. Rashel Hawker i sikólogo Alyssa Liberia a splika Djasabra kiko por spera di e fundashon. Rashel a splika ku ya hopi hende konosé e proyekto di Brigada di seguridat i formashon te aña pasá tabata kai bou di fundashon Bos di Hubentut. Aña pasá mirando ku e brigada di tur e proyektonan ku Bos di Hubentut ta ehersé, e direktiva a mira ku nan ta esun mas fásil por para riba su mes. Brigada tin un edifisio den Laufferstraat i pa skohe entre e proyektonan pa para riba su kurpa, a skohe Brigada di seguridat i formashon. Di e forma ei a kuminsá e pensamentu pa laga Brigada kai bou di un otro fundashon. Brigada no ta un fundashon pero un programa ku Bos di Hubentut tabata kanalisá. Einan a kuminsá e idea di un otro fundashon ku e focus tambe riba hóben i ku Brigada ta kuadra den e meta i vishon aki. Asina nan a aserká Sheila Alberto a aserká Ditmar Oleana ku e pensamentu pa e bira presidente di e direktiva. Oleana a haña e idea unu bon i ku a aserká pa ta presidente i asina a forma e direktiva. Asina a yega na Youth in Development Foundation bou di kua Brigada ta kai pero ku tin hopi idea, meta ku no ta Brigada so.
Forma e hóben
Rashel a splika ku komo fundashon mester por akapará mas tantu hóben posibel sino bo nifikashon na Kòrsou no ta asina bálido ei. Brigada a pasa su añanan i e tin su struktura ku por duna e fasilidat pa bin ku mas proyekto ku ta akapará otro hóbennan. I asina a lanta e otro proyekto ku ta Lets Get Connected (ban konektá). E idea a bin a base di e eksperensia di hóbennan di brigada. E hóbennan di Brigada ta haña formashon físiko i tin diferente área di formashon, papia ku hóben, public speaking pero tòg tabatin un parti ku a sinti e nesesidat. Hóbennan no tur ora ta habrí pa papia dilanti adulto òf tin sierto kos ku nan ta sinta kuné ku nan no por konektá ku niun hende pa por papia i ekspresá nan mes. I nan a ripará ora nan tabatin dianan di mentor un bia pa luna ora nan ta bin ku u tópiko òf hende di afó i den un di e tópikonan tabata depreshon. Einan a ripará e interes asina grandi ku hóbennan papiando sin kier a bai kas. Esei ta mustra e hóben a haña e oportunidat pa papia di un tópiko ku tin bia na kas no ta bin dilanti kisas pa bèrgwensa òf ta kere ku e hóben no ta pensa mes riba e tópiko ei. Rashel a splika ku nan a bin riba e idea pa un proyekto di Praat Groep kaminda hóbennan ta bin huntu i kombersá riba tópikonan, òf tambe hóbennan ku tin mesun situashon i reto pa nan papia i tende di otro kon a sali for di e situashonnan ei. Asina nan a kuminsá skibi e proyekto pa Brigada pero ora e fundashon a lanta nan a pensa pa akapará mas hóben ku no ta esnan di Brigada so. I asina nan a pensa pa span nan alanan i trese mas hóben.
Ban konektá
I asina a bin riba e nòmber di Let’s Get Connected. Hóbennan ta bin dilanti ku tópikonan, ta bin ku profeshonalnan ku ta traha dirèkt ku hóben. Nan no ke profeshonalnan ku ta simplemente bin bisa kon mester ta pero e intenshon ta pa e profeshonal konektá ku e hóben, kaminda e hóben por papia i e profeshonal ta dun’é e informashon korekto ora ta sinti e nesesidat ei. No ta bai pa siña e hóben loke nan tin den mente. I asina Lets Get Conected a haña bida.
Tópikonan mas interesá serka e hóben
Rashel a sigui splika ku nan tin un stazjèr di Ulanda ku ta yudando ku tópikonan. Pero loke nan ke sa ta si hóbennan ke papia di dje, asina e stazjèr a hasi un enkuesta den forma di kombersashon ku hóbennan i diferente tópiko a bin dilanti. Entre otro e hóben ke papia di sosial media, kon ta mira Instagram. Imágen di hóben mes, abuzu tambe nan ke sa mas di dje. Insesto ta otro tópiko. Tur ta hóbennan mes a trese dilanti di ke papia riba dje. Tambe Gangban i hopi kos mas pa mustra kuantu kos hóbennan ta eksperensia. A traha un sekuensia pa asina atendé e tópikonan un tiki pisá ku e hóben.
Tres modulo
Alyssa Liberia ta sikólogo ku ta traha pa e fundashon aki. El a duna un tiki mas detaye di kon e programanan ku ta forma e proyekto di Let’s Get Connected ta parti den dje. Segun Alyssa e promé modulo ta “ami i mi desaroyo”. Ei den ta papia ken e hóben ta, kon e ta desaroyá su mes, kon e ta mira su mes, konfiansa propio. E di dos modulo ta “ami i mi peers”. Esei ta e hóben i e hendenan rondó di dje. Red vlags; kon pa rekonosé den amistat i relashon ku otro. I pa rekonosé kosnan ku no ta yega na e abuzu ku e hóben ke papia di dje. E otro modulo ta “ami i mi famia”, Den hopi kas tin tabú ku no ta papia di sierto tópiko i asta e hóben no ta sintié seif pa papia ku su mayornan di sierto tópiko. Ta tata di 3 modulo ku nan lo profundisá den riba, tópikonan mas sensibel.
Stigmatisá
Alyssa Liberia ta dediká su mes komo sikólogo na hóbennan di e fundashon Hóben den desaroyo. El a splika ku hóbennan ta interesá i ta habrí pa papia. Den komunidat tin un stigmatisashon ku sikólogo ta pa hende loko i a imponé den hóbennan. Ora e hóben tende di sikólogo nan ta haña miedu. RE hóben ta habri den kombersashonnan ku e ta hiba ku nan, nan ke papia, i no ta importá e título ku Alyssa ta papia pero e hóben ta papia.
25 hóben so
E proyekto ta pa hóben di 12 p 18 aña ku por partisipá. Ta un proyekto piloto i intenshon ta pa despues por amplia i tuma mas hóben. Awor nan ta kuminsá ku solamente 25 hóben. Dikon e kantidat ei so. Rashel a splika ku nan ta un fundashon nobo i a pidi finansiamentu na Samenwerkende Fondsen ku ta dirigí riba e kantidat ei. I p’esei ta pidi hóbennan pa inskribí purá pasobra tin algun lugá ainda habrí. Esaki ta un tèst pa por mira pa den futuro, den un plano mas grandi ku nan por akapará mas hóben. Ta asina Brigada tambe a kuminsá esta ku 25 hóben. Mester kuminsá un kaminda i un manera ku por atendé ku e grupo. Intenshon no ta pa shou kantidat grandi di hóben sino e meta ta bai pèrdè. E intenshon di tiki hóben ta pa por konektá mihó ku otro. Ora e grupo ta chikí e hóben ta yega na bùrt pa papia mas fásil i esei ta nan meta i vishon ku Lets Get Connected. No simplemente nan ta bin ku un proyekto pero nan ke logra e meta ku a pone kaminda hóbennan ta haña e espasio seif pa nan papia.
Disiplina konsiente
Rashel a splika tambe ku nan ta bai usa e método di Disiplina konsiente. Ta trata di un método desaroyá na Merka. E método aki ta ku ta bai skol i ku dosentenan envolví. Rashel i tres otro kolega mas di Bos di Hubentut a sigui e kurso aki i kon pa hink’é aki na Kòrsou. I disiplina konsiente ta un bon método pa nan por usa den Let’s Get Connected kaminda un di e metanan ta pa krea un espasio seif kaminda e hóben ta sintié trankil, sin niun menasa a strob’é di ekspresá su mes. Di dos ta konektá ku otro; kiko por hasi kaminda e hóben ta sintié konektá. Un hende ku sintié konektá ku algu ta mas habri pa siña. Si e hóben no ta ok ku otro, e no ta habri pa papia pero si e ta sintié bon ku otro e ta papia mas fásil. I na final ta papia di solushon di problema. Aki na Kòrsou e ta bai den hiba e kombersashon i kon nan lo dil den e situashon. Nan lo bai usa ponensianan.
Kick off 4 di yüni
Dia 4 di yüni lo tin un kick off. Lo introdusí nan tópikonan e dia ei i lo dura 15 siman tur djasabra 10 pa 12.30 na Jan Otzenstraat den sala di Bos di Hubentut. Si abo hóben ta entre e edat di 12 pa 18 aña, i bo ta interesá di forma parti di Let’s Get Connected òf abo komo mayor, òf tutor ta mira e proyekto aki komo un oportunidat pa bo yu, inskribí bo yu na e proyekto aki. Inskripshon ta solamente 15,00 Florin
Subi e página di instagram @lgconnected of facebook Let’s Get Connected, i yena e formulario. Number di WhatsApp ta +5999 564-2022.
Vijf kamp lo bin bek
Banda di e proyekto di Ban konektá e fundashon Youth in Development lo bin ku mas proyekto den futuro. Un di nan ku nan ke bolbe duna bida ta Vijf kamp na skolnan básiko. Rashel a bisa ku nan ta bezig ku kon nan lo bai hasié. Vijf Kamp ta un proyekto di hopi aña. Tabatin un organisashon ku tabata organisá e evento aki i Brigada tabata sostené. Esnan na kabes a aserka Brigada pa sigui kuné algun aña pasá i awor ku e fundashon di Youth in Development nan ke bai ku e reto ei. Nan kier wak kon e evento tabata i kon por reaktiv’é. E ta muchanan di skol básiko ku e intenshon ku skol sekundario klas 1 i 2 tambe por partisipá. Rashel no kier a divulgá muchu pero el a enfatisá si ku e lo haña nan toke ounke usando hopi kos di loke a yega di usa den e tan konosí Vijf Kamp.
Nos edukashon
Rashel a bisa ku e formashon i enseñansa di mayornan di den pasado a sosodé ku e informashon ku nan tabatin na e momentu ei. Si nan tabatin sigur lo e duna e yunan mas p’esei no por husga loke a wòrdu duná na e momentu ei. Pero Rashel a bisa ku si e wak e mes, e ta hopi sigur ku si e no a lanta den e famia ku el a lanta, e lo no ta sintá einan. Esei ta un prueba ku loke bo a haña, esei bo ta sigui bai kuné. Tin hóben ta pensa pa pone loke mayornan a siña nan yunan den pasado i bai otro manera pero despues hopi ta realisá ku loke e mayor a eduká den pasado no tabata malu. Loke a wòrdu siñá i ku ta di gran balor ta importante pa kue, modifik’é i sigui bai.


text:
Diasabra 23 di April den e programa interesante presenta pa Arthur Comenencia: Ta mas consciente di bo salud fisico y mental riba Mas Fm 105.1 lo tin invitado como Ruliënne Arends di Fundacion Anti Droga Aruba FADA. Un programa cu topiconan interesante pa e chikitonan, hoben, y hoben adulto y e mama cu tata sintonisa pa keda bon informa di puntonan di importancia cu lo keda treci.
Tur hende ta keda cordialmente pa sintonia e programa interesante aki diasabra for di 11am pa 1or media cu Arthur Comenencia.


text:
- Resultado nan di Spring Training ayera:
Detroit Tigers a gana 12-0 kontra di Florida Southern College.
New York Yankees a gana 8-3 kontra di Florida State University.
- Partido nan di Spring Training pa awe:
Miami Marlins kontra University of Miami Hurricanes
Toronto Blue Jays kontra Philadelphia Phillies
New York Yankees kontra Pittsburgh Pirates
Detroit Tigers kontra Atlanta Braves
Oakland Athletics kontra San Francisco Giants
Cincinnati Reds kontra Cleveland Indians
Los Angeles Dodgers kontra Arizona Diamondbacks
- Pitcher habridó di Los Angeles Angels of Anaheim, C.J. Wilson mester a bandoná entrenamentu despues di a risibí un liña for di bate di Yorvit Torrealba den kabes. Mes ora despues di esaki Wilson a lanta para i bisa ku e tabata bon. Pero e pelotero tabata sangra un tiki i a wòrdu hiba hospital pa un chekeo médiko.
- Outfielder di Los Angeles Angels of Anaheim, Josh Hamilton a leshona su batata di pia na momentu ku e tabata kore base. Pa e motibu aki e hungadó lo no por praktiká beisbòl den e próksimo dia nan. Segun Hamilton, den kuater pa sinku dia e lo por bisa kuantu tempu di rekuperashon e mester.
- E dos biaha ganadó di premio Cy Young, Johan Santana a tene un oudishon dilanti shete ekipo ku e speransa di regresá bek den Liga Grandi. Temporada pasa e pitcher a opera su skouder i no a picha durante e temporada. Segun informashon nan, Minnesota Twins i New York Yankees ta den e ekipo nan ku ta interesá den e pitcher. Na 2012, Santana a gana 6 partido, pèrdè 9 ku un efektividat di 4.85 den 21 salida.
- E outfielder di Los Angeles Dodgers, Matt Kemp lo hasi un MRI na su ènkel djabièrnè próksimo pa purba determiná ki dia e por kuminsá kore atrobe. Den kaso ku dòkter duna lus bèrdè, Kemp lo añadí entrenamentu nan di kore den su programa. Segun informashon nan, no tin un manera pa bisa ku eksaktitut ku e ènkel di Kemp a kura kompletamente. Esaki ta pone ku si e pelotero kuminsá rehabilitation muchu tempran e ènkel por sufri leshonnan permanente.
- E ekipo di San Diego Padres a anunsiá ku e tersera base Chase Headly lo no partisipá na Spring Training e próksimo simannan. Esaki despues ku e pelotero a leshoná su batata di pia. Segun e ekipo e hungadó lo ta for di akshon pa sigur dos pa tres siman.
- Segun e shortstop di salon di fama, Ozzie Smith, gobièrnu di Merka mester hasi e dia di apertura di temporada di beisbòl profeshonal un dia di fiesta nashonal. E pelotero ta hibando un kampaña den kua e ta buskando 100.000 firma den e próksimo 30 dianan.
- Manager di Baltimore Orioles, Buck Showalter a pone prospekto di e ekipo skirbi un informe riba èks-pelotero Frank Robinson. Esaki despues ku Frank Robinson a presentá na e kampamentu di entrenamentu di Baltimore Orioles i e pelotero di 19 aña, Josh Hart no tabata sa ken ta Frank Robinson. Frank Robinson tabata nobato di aña 1956 ku Cincinnati Reds tambe e la sali dos biaha e hungadó mas balioso di temporada. Na aña 1966 Robinson a gana e premio di Tripel Korona. Robinson tabata un All-Star na 14 okashon, ku 586 honron konektá den su karera. Tambe Robinson a bira e promé manager di kolo den historia di Liga Grandi.


text:
De Arubaanse overheid heeft vanaf 8 oktober 2021 de PCR-testverplichting voor volledig gevaccineerde reizigers uit Nederland afgeschaft en plaatst Nederland daarmee op de lijst van laagrisicolanden.
Het EU digitaal corona certificaat (dcc) is hierbij geldig en moet voorafgaand aan de vlucht naar Aruba als PDF aan de online immigratiekaart (Embarkation- Disembarkation card) toegevoegd worden. Zodra dit door de Directie Volksgezondheid (DVG) op Aruba is goedgekeurd ontvangt men een bevestiging per email en/of in de Aruba Health App.
Reizigers die met een door het EMA goedgekeurd vaccin zijn gevaccineerd en maximaal 14 dagen voor vertrek hun laatste vaccinatie tegen COVID-19 hebben gekregen kunnen dus vanaf heden zonder zich vooraf te laten testen naar Aruba reizen.
Arubahuis ta wordo acerca diariamente pa Arubianonan cu tin pensa di bin biba na Hulanda y tambe esnan cu ta aki caba cu ta enfrenta diferente dificultadnan. Pesey Arubahuis ta sinti e importancia pa informa nos hendenan riba diferente aspectonan cu nan mester tene cuenta cune pa establece nan mes na Hulanda.
Pa cuminsa Hulanda tin un scarsedad grandi di vivienda. Hopi di esnan cu ta biba na Hulanda mester warda añanan pa haya un cas. Door cu Hulanda ta miembro di Comunidad Europeo, e ta mara na condicionnan politico y decisionnan intergubernamental. Esey ta haci cu Hulanda mester a tuma hopi refugiado di Siria, cu e resultado cu pa haya un cas social awendia na Hulanda ta hopi dificil. Pa bin na remarca pa un cas social e persona mester ta bibando minimo dos aña na e municipio. Arubahuis NO tin e autoridad pa yuda cu cas ni tampoco yuda inscribi bou di un adres di cas. Arubahuis su rol ta pa guia, informa y sostene e Arubiano.
Hulanda su regla primordial pa un emigrante ta pa e inscribi su mes na un municipio y si un persona NO tin un adres pa inscribi na e municipio, e no ta wordo considera como residente di e municipio. Cada persona ta haya un number denomina ‘Burgerservicenummer’ (BSN) pa asina e por ta legalmente inscribi na un municpio. Ta bon pa menciona cu registracion na un municipio NO ta duna garantia cu un persona automaticamente tin derecho riba beneficionnan social manera un uitkering (onderstand).
Hopi Arubiano na prome instante ta busca manera pa biba cerca famia na Hulanda, pero esaki ta te trese cune cu esnan cu ta ricibi un onderstand ta haya nan mes den problema cu e instancia conserni, ya cu esaki ta wordo reduci dependiendo di e cantidad di persona y entrada. Lastimamente esaki ta trese cune cu casi tur biaha e famia ta laga e persona hospeda, pero NO ta laga e persona inscribe su mes na e adres.
Cu e pandemia di Covid, e situacion na Hulanda a bira mas dificil pa Arubianonan cu kier emigra y vooral Arubianonan cu tin yui, mester ta bon conciente cu e situacion aki por trece problema cu instancianan Hulandes manera Kinderbescherming of Jeugdzorg, na momento cu e instancianan tuma nota cu mayornan no tin entrada pa por sobrevivi.
Pa e motibo aki Arubahuis ta haci un yamada na esnan cu ta dicidi toch di bin Hulanda pa tin un minimo di 10.000 euro pa asina nan por sobrevivi 3 a 4 luna. Hulanda di awe no ta e Hulanda di antes.
Pa cualkier otro informacion por manda un e-mail na Dit e-mailadres wordt beveiligd tegen spambots. JavaScript dient ingeschakeld te zijn om het te bekijken.


text: Diasabra anochi a drenta informe di un accidente cu hende herida na Hooiberg pariba di Pavia, mesora a dirigi tanto polis como ambulans na e sitio. Na yegada di e patruya a bin compronde cu un Ford Edge bayendo pabao a nota cu un auto a bay sali su dilanti y pa no dal den dje a purba desvia na man robez pero a bay dal semi-frontal cu un Honda Pilot di direccion contrario. E impacto tabata basta fuerte y ambos chauffeur femenino a resulta herida como tambe un dama pasahero den e Pilot. E 2 damanan den e Pilot a resulta seriamente herida y e chauffeur di e Edge tabata levemente herida. Na yegada di e ambulansnan nan a atende e 3 victimanan y e 2 victimanan mas seriamente herida a ser hiba hospital pa atencion medico mas avansa. E chauffeur mes cu a bay sali dilanti no a ni para pa baha wak kiko a sosode y a djies sigui bay.


text:
Acusacionnan MinJus no por termina den un otro ‘Doofpot’. Tin suficiente caba!
22 Februari 2017
Un siman a pasa, despues cu e minister di Husticia a haci algun declaracion/acusacion hopi pisa, pero keto bay ningun denuncia of algo similar a wordo entrega na Ministerio Publico (OM) pa cuminsa investiga locual a wordo declara publicamente.
Na diferente ocasion, varios partido politico (incluso esun di e minister mes) a yega di entrega denuncianan cerca Ministerio Publico pa posibel actonan castigabel, cometi pa politiconan. Esaki nan tabata haci semper y cuando nan tabata kere cu nan por a saca probecho politico. Pero den e caso specificamente aki, nos no ta papiando di oponentenan politico. Aki nos ta papiando di dos miembro di e mesun partido y den e mesun gobierno. Aki nos tin e titular di Husticia declarando publicamente no uno, pero varios posibel actonan castigabel cometi pa su ex-colega. Pero ainda despues di un siman, ningun hende por haya e caminda pa OM.
Un postura hopi preocupante y cuestionabel. Pasobra:
-
E declaracionnan/acusacionnan no a wordo haci pa un ‘niet zomaar iemand’. E declaracionnan/acusacionnan a wordo haci pa e titular maximo di husticia;
-
E declaracionnan/acusacionnan tampoco tabata dirigi na cualkier otro ciudadano, pero nan a wordo dirigi na un ex-colega (pues un otro ‘niet zomaar iemand’);
-
E declaracionnan/acusacionnan no ta referi na un hortamento di pastechi, pero nan ta referi na actonan castigabel hopi serio;
-
Un di e tareanan principal di e minister di Husticia ta, ‘de opsporing en vervolging van strafbare feiten (LV Instelling ministeries, AB 1991 GT 61);
-
E minister di Husticia ta esun responsabel pa e Ministerio Publico y den e calidad aki e por pidi e ministerio pa yud’e cumpli cu un di su tareanan principal.
Cu e declaracionnan/acusacionnan haci, pueblo por a scucha di e ‘horse’s mouth’, con cierto gobernantenan tabata sirbi nan interes propio enbes di esun general pa añanan largo.
Awor straño cu den un aña electoral, unda diripiente tur politico tradicional tin atencion y solucion pa con pa combati criminalidad, ningun kier duna e bon ehempel y haci un denuncia na OM. Pasobra kisas aki ta trata di e top di esunnan den gobernacion? E supuesto ‘big fishnan’? Esunnan cu a drenta cu 10 florin den nan saco, pero cu awendia ta miyonario? E miedo pa cu si realmente e declaracionnan/acusacionnan wordo investiga, mas holo desagradabel lo sali dal pueblo, p’esey mester mantene e beerput bon cera?
Si algo similar lo a wordo declara pa of di e homber of muhe comun, pues e ‘small fishnan’, basta dia e declaracionnan/acusacionnan lo a wordo investiga. Den e caso specifico aki, e declaracionnan/acusacionnan ta di esun cu ta responsabel pa husticia. Esun cu mester sa of cu por haya sa exactamente kico ta pasando den e seno criminal.
Straño cu poco atencion ta wordo duna na e asunto aki pa cierto medionan di prensa. Parce manera cu nos ta den un aña electoral, hopi esfuerso ta wordo haci pa laga pueblo lubida e declaracionnan/acusacionnan aki lihe. Pero a pesar di e esfuersonan aki y cu algun hende kier haci comosifuera cu e declaracionnan/acusacionnan tabata nada otro cu gritonan ‘emocional’ y politico di e titular di Husticia, nan ta keda declaracionnan/acusacionnan serio haci pa un ‘niet zomaar iemand’ na e adres di un otro ‘niet zomaar iemand’.
Si realmente gobierno kier mustra seriedad den e combatimento di criminalidad, e declaracionnan/acusacionnan mester wordo investiga, enbes di trata di hinca nan den un otro ‘doofpot’. Cu un investigacion serio y transparente por tin como consecuencia cu henter e gabinete ta culpabel, siendo cu e tabata na altura di e posibel actonan castigabel pero a scoge pa no haci lo corecto, ‘SO BE IT’. Pueblo no a vota pa un grupito privilegia enrikece su mes y sigur no pa destrui e pais aki y su futuro generacionnan.
Si e mandatario di Husticia (of gobierno) no haci lo corecto, ainda Ministerio Publico por duna e bon ehempel y cuminsa investiga e declaracionnan/acusacionnan serio aki. Ministerio Publico siendo un organo independiente por haci esaki sin un denuncia oficial of un instruccion, manera e declaracionnan/acusacionnan ta serio, a wordo haci publicamente pa e minister di Husticia y teniendo cuenta cu esunnan envolvi no ta ‘niet zomaar iemand’. Ban wak si realmente no tin ‘Klasse Justitie’ aki na Aruba, of atrobe ta pueblo su ‘percepcion’. E asunto aki no por termina den un otro ‘Doofpot’. Tin suficiente caba!


text:
Sports
Home Sports
Elliott Loonstra PLY ta logra e di 5 lugar na e 2022 European Para...
Elliott ‘Lefty’ Loonstra PLY a termina su participacion na e di 5 lugar den e 2022 Eurpean Para Taekwondo Open Championships. Esaki ta su...
Aruba bon representa na e “XXXV Panamerican Curaçao Karate Championship 2022”
"Un tremendo experiencia ta loke e team di AKB a pasa aden," ta palabranan di Sensei Felix Tromp, actual presidente di Aruba Karate Bond....
IBiSA: Inscripcion pa Turibana Run and Walk 2022 a cuminsa.
Recientemente dia 31 di Mei. IBiSA ya anuncia cu inscrpicion di Turibana Run and Walk 2022 a cuminsa. Careda ta bay tuma lugar dia...
ARTBO cu preseleccion pa campeonatonan internacional
Den fin di siman "ARTBO" Aruba Taekwondo Bond a organisa Central Training na Centro Deportivo Libertador Betico Croes y varios atleta a presenta na...
Salida pa e “XXXV Panamerican Curaçao Championship 2022”
Oranjestad: Diadomingo ultimo e team di Aruba Karate Bond (AKB) a sali pa Corsow pa participa na e “XXXV Panamerican Curaçao Championship 2022”, cual...
Impact Taekwondo preparando pa San Nicolaas Taekwondo Cup
Impact Taekwondo di nos atleta Olimpico Monica Pimentel ta preparando pa San Nicolaas Taekwondo Center su campeonato di dia 4 di Juni 2022. Despues di 2 aña...
Un desafio nobo pa nos para atleta Elliott Loonstra PLY cu a biaha diabierna...
Un desafio nobo pa nos para atleta Elliott Loonstra PLY cu a biaha diabierna pa Manchester Gran Britania pa asina competi den e prestigioso...
ARTBO a organisa training di Poomsae
Den fin di siman Aruba Taekwondo Bond "ARTBO" a organisa les di Poomsae pa e atletanan. E les a wordo duna pa Master David Dubero...
Rumannan Klaber a train na Peak Performance Miami
Despues di training camp y campeonato na La Loma Mexico, rumannan Klaber a pasa un siman na Miami y a haci uso di e tempo...
ARTBO cu di dos central training
Den fin di siman tras di lomba Aruba Taekwondo Bond "ARTBO" tabata tin di dos central training na Centro Deportivo Betico Croes dirigi pa...


text:
Aunke boso ta biba (temporalmente) na Hulanda Oropeo, esei no ta hasi ku boso laso ku Boneiru ta ménos fuerte. Nos Kolegio Ehekutivo ta spera ku un dia, enrikesé ku konosementu i eksperensia, boso ta regresá pa yuda pa hasi Boneiru mas mihó òf pa disfruta di un behes bon meresí. En todo kaso ta parse nos algu bon pa tene kontakto ku boso i esaki ta e motibu ku nos ta invitá boso pa un reunion dia 12 di febrüari binidero di 17.00 'or te 20.00 'or den edifisio di ministerio di Asuntunan Interno i Relashonnan den Reino, Turfmarkt 147 na Den Haag.
E siman ei nos diputadonan Nina den Heyer, Elvis Tjin Asjoe i suskrito ta na Den Haag ku un bishita di trabou. Gustosamente na nòmber di henter Kolegio Ehekutivo nan ke informá boso tokante e desaroyonan di mas resien, nos ambishonnan manera nan ta formulá den Akuerdo Intergubernamental i den Programa di Gobernashon i kon nos ta atendé ku retraso.
Komo Kolegio Ehekutivo nos ke enbolbí komunidat boneriano na Hulanda tambe den formulashon di e Plan Maestro 2030. Nos no ta duda ku boso tambe lo tin sierto ideanan tokante kon nos isla mester lusi aki 10 aña i nos tin gana di tende nan. Pa registrá pa e reunion boso por manda un mensahe na . Nos ta invitá Bo pa registrá pa e konferensia aki promé ku 7 di febrüari.
Si entretantu Bo tin kualke pregunta, por fabor manda un imeil òf tuma kontakto ku nos na 00599 717 5330 ekstenshon 1235.
Un kordial saludo,
Na nòmber di Kolegio Ehekutivo,
Edison Rijna, gezaghebber


text:
Diamars mainta a drenta informe di un accidente cu hende herida y pega den auto banda di Cheng’s Supermarket na Bubali, mesora a dirigi tanto polis, ambulan como tambe bombero na e sitio.
Na yegada di e patruya a bin compronde cu poco pariba di Cheng’s Supermarket unda cu tin un T-weg. Ey nan a bin compronde cu e chauffeur di un Mitsubishi Pajero color blanco biniendo di zuid a bay subi e cruzada T pero e no a mira cu tabata tin un Honda Pilot cu tabata biniendo for di pabao bayendo direccion pariba y nan a dal den otro. E impacto fuerte aki e Mitsubishi a bay cay den e greppel cu tin panort di caminda. Un persona di e Mitsubishi a keda herida, y ambulance a presenta na e sitio pa asina duna asistencia medico y despues a transporta e homber pa hospital pa chequeo medico. Den e otro vehiculo tambe tabata tin hende cu a resulta levemente herida pero despues di a ricibi atencion di e personal di ambulans nan a lo a keda di bay nan respectivo dokter pa atencion, e daño material ta basta grandi.
Accidente pa falta di preferencia cu hende herida y pega den auto na Bubali
Diamars mainta a drenta informe di un accidente cu hende herida y pega den auto banda di Cheng’s Supermarket na Bubali, mesora a dirigi tanto polis, ambulan como tambe bombero na e sitio.


text:
Gobièrnu di Boneiru
Salubridat Públiko ta presentá resultado di long-COVID na profeshonalnan di kuido
Departamento di Salubridat Públiko a duna informashon amplio na profeshonalnan di kuido tokante resultadonan di e investigashon relashoná ku long-Covid. Durante e presentashon dòkter Loes Jaspers a duna informashon di fondo tokante resultadonan di e investigashon. E dòkternan, enfermero- i enfermeranan i otro profeshonalnan di kuido a hasi pregunta na Jaspers durante e presentashon. Salubridat Públiko ta spera ku awor ku e resultadonan ta konosí, hendenan ku tin long-Covid por haña e kuido ku nan tin mester. For di e investigashon a bini dilanti ku di e 414 hendenan ku nan a investigá, 160 hende pa mas ku 4 siman despues ku nan a pega ku e vírùs ainda tin keho. E kehonan mas komun ta kansansio, ménos kondishon i sinti benout.


text:
Oranjestad – Educampus Aruba tin e grato placer di invita henter comunidad pa bini y mira e resultado final di nos muchanan den area di arte plastico. Durante henter un aña, bao guia di e artista Natusha Croes, e muchanan a ser instrui pa crea diferente pintura, dibuho, instalacion cu ta expresa nan mundo imaginativo.
Esaki den yuda nan desaroya nan facultadnan creativo & innovativo. Pa un dia so henter pueblo lo por bin disfruta di diferente obra di arte cu lo ta na benta tambe p’asina recauda fondo pa por sigui desaroya e Facultad di Arte den crecimiento.
Diaranzon 1 di juni 2022 lo ta un dia caminda creatividad y arte lo ta bibo. Y for 11or AM pa 2or PM lo tin un tour, guia door di e muchanan mes. Di 4or pm pa 7or pm lo tin musica, un photobooth divertido pa un & tur por conmemora y saca potret cu e obranan crea. Tambe lo tin bebida & snacks, keda invita pa bini apoya & disfruta di un atardi ameno na galeria di Cas Di Cultura. Entrada ta completamente gratis.


text:
-
Seleccion di Aruba ta cla pa enfrenta e ekipo di St. Kitts
Atardi di entrenamento intensivo a tuma luga durante e siman aki pa asina prepara nos seleccion nacional pa e prome wega...
-
Aruba ta inicia CFU ‘Gold Cup USA 2017’ contra Antigua y Barbuda!
Diaranson awo seleccion di Aruba ta hunga su prome wega den clasificacion di weganan eliminatorio organisa pa Caribbean Footbal Union (CFU)....
-
Rini Coolen a yega pa train seleccion di Aruba pa Caribbean Cup
Pa medio di bon cooperacion y un “memorandum of understanding” firma entre Arubaanse Voetbalbond (AVB) y PEC Zwolle, un biaha...
-
AVB/ 7 years ago
AVB hunto cu KNVB a brinda curso di “Trainers Coach”
Bo ta siña hunga futbol door di practica y siñando di diferente angulo den e disciplina di deporte. Na Aruba tin...


text:
les di Sabbatskol
otro idioma
Les di sabbatskol kuartaal 1, aña 2022
Les 7: Hesus, e Anker di e Alma
No a Sobra Niun Sakrifisio pa Piká
Lesa pa e siman aki:
Heb.6:4-6, , Mat. 16:24, , Rom. 6:6, , Heb. 10:26-29, , Heb. 6:9-13, , Heb. 6:17-20.
TEKSTO PRINSIPAL:
"Esperansa aki nos tin komo un anker di e alma, un speransa sigur i firme, un ku ta drenta tras di e velo, kaminda Jesus, Kende a bai nos dilanti, a drenta pa nos. El a bira Sumosaserdote pa semper, segun e ordu di Melkisedek" (Hebreo 6:19, 20, Beibel Santu).
djamars, 08-02-2022
E atvertensia di Hebreo 6:4-6 ta hopi similar na e atvertensia hañá den Hebreo 10:26-29. Pablo ta splika ku e rechaso di Hesus Su sakrifisio lo laga e lesadónan sin ningun medio pa e pordon di piká pasobra no tin otro medio pa e pordon ei aparte di Hesus (Heb. 10:1-14).
Lesa Hebreo 10:26-29. Den kua tres maneranan e outor ta deskribí e piká pa kua no tin pordon?
E outor no ta bisa ku no tin ekspiashon pa kualkier piká kometé despues di a risibí e konosementu di e bèrdat. Dios a skohe Hesus komo nos Abogado (1 Huan 2:1). Pa medio di djE nos tin pordon di piká (1 Huan 1:9). E piká pa kua no tin sakrifisio òf ekspiashon ta wòrdu deskribi komo trapa e Yu di Dios bou di Su pia konsiderá e sanger di e aliansa impuru, i insultá e Spiritu di grasia (Heb. 10:29). Laga nos repasa e nifikashon di e ekspreshonnan akí.
E ekspreshon "trapa e Yu di Dios bou di Su pia"(Heb. 10:29, Beibel Santu) ta deskribí e rechaso di e gobernashon di Hesus. E título "Yu di Dios" tabata rekòrdá e oudiensia ku Dios a pone Hesus na Su man drechi i a primintié di hasi Su enemigunan "un banki" pa Su pianan (Heb. 1:13; wak tambe Heb. 1:5-12, 14, , Beibel Santu). E trapamentu bou di Hesus Su pia ta impliká ku esun ku a apostatá a trata Hesus komo un enemigu. Den e konteksto di e argumento di e epístolá (Heb. 1:13), e por wòrdu impliká ku, pa loke ta trata e bida di e apostatá,
Hesus a wòrdu baha for di e trono (ku awor ta wòrdu okupá pa e apostatá mes) i a wòrdu butá komo e banki na su lugá. Esaki ta loke Lusifer tabata ke hasi den shelu (Isa. 14:12-14) i kiko esun "di piká"lo purba na hasi den futuro (2 Tes. 2: 3, 4, , Beibel Santu).
E ekspreshon "konsiderá e sanger di e aliansa impuru" ta referí na e rechaso di Hesus Su sakrifisio (Heb. 9:15-22). E ta impliká ku e sanger di Hesus no tin poder pa limpia.
E ekspreshon "insultá e Spiritu di grasia" ta hopi poderoso. E término griego enybrisas ("insultá, pone rabia") ta enserá e manifestashon di arogansia, kual ta referí na "insolensia" òf "orguyo." E término akí ta para den kontraste firme kontra e deskripshon di e Spiritu Santu komo e "Spiritu di grasia." E ta impliká ku e apostatá a respondé na Dios Su oferta di grasia ku un insulto.
E apostatá ta den un posishon insostenibel. E ta rechasá Hesus, Su sakrifisio, i e Spiritu Santu
80


text:
Aruba
A detene estafado cu ta tuma cen sin duna tereno
Un señora, A. Bennet, ta pasa su fin di siman drumi den cel na ward’i polis pasobra ta masha dia tin un ordo di detencion p’e. Ta acus’e di estafa cu tereno. Pa awo e ta un sospechoso y tin cu duna cuenta na husticia.
Pa basta dia ta busca su drechi, pero e ta blo sconde pasobra e sa cu nan lo bay p’e. Ki ora polis yega na unda e ta biba, ta bisa e no t’ey. Pero awe porfin su ‘number a hunga’.
Tin varios keho entrega contra dje, acusand’e di ta tuma placa for di varios hende. E ta tuma cen como adelanto riba un supuesto benta di un tereno.
E denuncia na recherche ta cu finalmente ningun hende ta haya tereno despues di regla e downpayment. Ta sospecha cu e ta coy e placa p’e. Basta mil florin y varios hende a bay haci denuncia contra e sospechoso A. Bennet.
Despues cu tin ordo di detencion y no por logra su paradero, a blokia tur salida legal p’e. E señora a bay hunga su suerte door di purba biaha y bandona Aruba y laga e problema atras. Pa sabi cu e ta den “hustle” hende cu tereno, e no sa cu na aeropuerto, polis ta hinca su nomber den computer y asina e drenta of sali Aruba, ta para bo!
Asina cu el a check-in na e aerolinea, pasa control di siguridad di boarding-pass y ora el a yega Migracion, el a realisa cu te ey su suerte a yega. Asina cu a pasa su paspoort den e sistema, tur luz cora a cende riba e pantaya y ta informa Migracion pa avisa polis cu un sospechoso ta purba scapa di husticia.
Mesora polis di frontera a bin cerca dje, a deten’e y a transport’e pa oficina di recherche pa mas investigacion. Ey a present’e dilanti un sub-fiscal cu a bis’e su derecho y inform’e cu e ta keda cera pa interogacion.
Tuma placa for di diferente hende sin entrega tereno, ta cay bou di e articulo di estafa den nos codigo penal. Awo e lo pasa den e proceso di interogacion pa confront’e cu tur e denuncianan haci, e pruebanan presenta y mira con e tin pensa di hustifica su echonan.